
PRVO POGLAVLJE 



Tema kraja svijeta privlači veliku pažnju naučnih krugova, 
onih koji se bave raznim proročanstvima i predviđanjima kao 
i brojnih drugih skupina. Mnogi nastoje predvidjeti trenutak, 
dan, odnosno precizirati vrijeme u kojem će završiti ovaj naš 
svijet. 

Međutim, sve teorije o kraju svijeta koje su iznesene u 
prošlosti i one koje se iznose danas, temelje se na pretpostav- 
kama i procjenama a ne na naučnim saznanjima. Razlog tome 
jeste činjenca što ljudsko, ograničeno, znanje ne može proni- 
knuti u suštinu ovog pitanja. Nauka o kosmosu još je poput 
djeteta koje puzi, pa iako su posljednja naučna otkrića obzna- 
nila postojanje zvijezda i planeta udaljenih od Zemlje milion 
svjetlosnih godina pa i više, to je ipak malo znanja u odnosu 
na ukupno naše neznanje o prostranom kosmosu. 

U časnom Kur'anu Uzvišeni Allah nebom naziva sve što je 
iznad nas i što nas nadvisuje. U tom smislu sljedeći ajet kaže: 

f, A i nebo - njega smo rukama sazdali i sigurno ga širi- 
mo Mi." (Ed-Darijat, 47) 1 


1 Prilikom prevođenja kur'anskih ajeta na bosanski jezik koristili smo prijevod Bo- 
sima Korkuta, Orijentalni institut, Sarajevo, 1977. 

Širenje neba izraz je Allahove svemoći, i u svakom po- 
gledu izmiče sposobnostima čovjeka, pa tako kada god na- 
učnici u svojim istraživanjima pomisle da su došli do kraja 
kosmosa, ustanove da postoji još nešto, i onda se otvara pro- 
stor za nova istraživanja. Tako se naučne teorije mijenjaju 
svakih nekoliko mjeseci, i samim naučnicima postane jasno 
da ono što su nakon istraživanja smatrali nepobitnom činje- 
nicom ne stoji. 

Promjene u životu ljudi dešavaju sc iz dana u dan, za ra- 
zliku od kosmosa koji je postojan i nije podložan promjenama 

takve vrste. 

Ako pogledamo proročanstva astrologa i raznih predska- 
zivača teorije kraja svijeta, vidjet ćemo da oni svake godine, ili 
svakih nekoliko godina "određuju" taj datum! Ali, najčudnije 
od svega jeste što veliki broj ljudi vjeruje u to, iako ovi svoja 
proročanstva ne temelje na znanju. 

U Americi je nedavno zabilježen slučaj jednog takvog 
predviđanja, pa jc veliki broj ljudi u to povjerovao, napustio 
stanove i pohrlio u planine, vjerujući da će tamo naći spas. 
Međutim, "određni" dan je prošao, ništa se nije desilo, a ljudi 
su shvatili da su prevareni. 

Postoje mnoga slična predviđanja koja Hindusi i Siki daju 
u pogledu kraja svijeta, a sva su pogrešna, jer nisu utemelje- 
na na znanju. U suštini to su samo trikovi, koji imaju za cilj 
stjecanje materijalne koristi. A trenutak kraja vremena samo 
je Allahu poznat, jer On je Taj Koji je to precizno odredio, 
ne upoznavajući nikoga o tome, čak ni Njemu bliske meleke. 

Prije nego što pređemo na temu, nužno je da nešto kaže- 
mo o stalnome i promjenjivome. 

Stalan je kosmos kojeg je Uzvišeni Allah za čovjeka stvo- 
rio. Uzvišeni je odredio da taj prostrani kosmos, nebo, zemlja, 
i ono što je između njih, funkcionira kroz stalne i nepromjenji- 
ve zakonitosti, i podređujući to sve čovjeku, kako bi on lakše 

izvršio svoju zemaljsku misiju. A sam čovjek, zbog kojeg je 
kosmos stvoren, podložan je promjenama. U tome smislu čo- 
vjek se kreće od snage do slabosti, od zdravlja do bolesti, od 
snage do nemoći, od života do smrti, od pameti do ludila. 
Velike se promjene, od situacije do situacije, u životu čovjeka 
događaju, dok to u slučaju kosmosa nije tako, jer on je stalan 
i nepromjenjiv. 

Ukoliko analiziramo promjene i procese kroz koje prola- 
zi čovjek, zapazit ćemo da se dešavaju prema pravilima koja 

nam nisu znana, pa tako promjene: od zdravlja do bolesti, od 
snage do slabosti, od života do smrti, nemaju opće značenje, 
ili drugim riječima, ne postoji mogućnost da utvrdimo kada će 
čovjek iz stanja zdravlja preći u stanje bolesti. Jer, kada bismo 
to bili u stanju onda bismo, možda, mogli to spriječiti i vladati 
tim procesom. 

Bez obzira šta naučnici u vezi s ovom temom kažu, mi 
možemo zaključiti da je ovo, ipak nepoznanica za nas. Tako 
naprimjer moždani ili srčani udar, te neke druge pojave, me- 
dicina nije u stanju objasniti, osim sa stanovišta pretpostavki 
koje se temelje na statistikama. Međutim, sve to može se oci- 
jeniti samo kao pretpostavka, jer se ne temelji na naučnom, 
sigurnom saznanju. 

Također, prelazak čovjeka iz stanja bogatstva u stanje 
siromaštva, ili obrnuto, nema poznat zakon prema kojem se 
događa. Tako je i sa svim drugim promjenama u našem ži- 
votu, čovjek ne zna kad će napustiti ovaj svijet, možda onda 
kada bude u najboljoj snazi, pa u trenutku završi njegov ži- 
vot, a opet, desi se, da bolestan čovjek poživi dugi niz go- 
dina. 

Ali, zašto je samo čovjek stvoren nestalnim, dok sve dru- 
go, njemu potčinjeno, podliježe stalnim i nepromjenjivim za- 
konitostima? 

Odgovor na ovo pitanje glasio bi: kosmos je stvoren za 
čovjeka kako bi mu dao sve potrebne komponente života, i 
nije stvoren samo za jednu generaciju koju će dočekati, a onda 
s njenom smrću završiti svoje postojanje. Ne, nego je on stvo- 
ren za sve generacije do Sudnjeg dana, i dočekuje ih sve, jednu 
za drugom, s istim davanjem i prilikama, i pritom podliježe 
stalnim zakonima. 

Na zemlji od vremena Ademovog do današnjeg dana vri- 
jedi pravilo da ukoliko se sjeme posije, zalijeva i vodi briga 
o njemu, te ukoliko se čuva od bolesti, sigurno će rezultirati 
dobrim plodom. 

Tako od Adema do danas, zemlja ne odbija darivati svoje 
blagodati bilo kojoj generaciji, i ne kaže: dajem jednoj, a odbi- 
jam dati onoj generaciji poslije nje. 

Sunce, također, od vremena Ademovog do danas funk- 
cionira po utvrđenim pravilima; izlazeći na istoku, a zalazeći 
na zapadu, i nije zabilježeno da je jednoj generaciji svoju 

svjetlost darivalo, a drugoj je uskraćivalo. Isti slučaj je i s ki- 
šom, zrakom, i svim drugim, za život neophodnim stvarima, 
kao blagodatima koje su ravnomjerno na raspolaganju svim 
generacijama. 

Uzvišeni Allah kaže: 

"Sunce i Mjesec utvrđenim putanjama plove." 

(Er-Rahman, 5) 

A to znači po precizno utvrđenom planu, koji se nijednog 
trena ne remeti. 

Dakle, u kosmosu postoji stvorenje, ali i ono što je Allah 
stvorio da bude u funkciji tog stvorenja. Stvorenje kojem je 
Uzvišeni Allah podredio brojne stvari radi olakšanja misijske 

zadaće jeste čovjek, a njega kroz život susrećemo u različi- 
tim promjenjivim duhovno-moralnim stanjima, i jedino život 
kao stanje ostaje nepromjenjiva konstanta njegovog bića sve 
do smrti. Znači da je stanje promjene prirodni proces koji ga 
prati, jer prilikom smrti nestaje i života. Stanja promjene kroz 
koja čovjek prolazi u fizičkom životu i nakon smrti neograni- 
čena su vremenom, situacijama i uvjetima. To su sve procesi 
skriveni od nas i ne možemo ih dokučiti. 

ČOVJEK I PRINCIPI PROMJENE 

Čovjek se u životu svaki dan mijenja, i podliježe zakoni- 
tostima o kojima ne znamo ništa. Pa tako dok je u budnom 
stanju podliježe jednom pravilu, a u stanju sna drugome o 
kojem, opet, ništa ne znamo. Dok je u snu vidi stvari koje 

nemaju racionalnog objašnjenja: razgovara s osobama koje su 
prije mnogo vremena preselile s ovog svijeta, padne s brda a 
da mu se pri tome ništa ne desi, ili pak da ode na kraj svijeta 
za svega nekoliko trenutaka. On to sve vidi, dok su mu oči 

zatvorene, ide dok su mu noge u krevetu i ne miču se, priča a 
jezik se ne pokreće, sanja kako pati ili uživa. 

Sve ovo događa se u jednom trenutku. A proces prelaska 
iz budnog stanja u san, možda ne traje dulje od jedne minute. 
Ovo nam govori da su procesi prelaska čovjeka iz jednog sta- 
nja u drugo posve različiti, ali i da je to za Uzvišenog Allaha 
sasvim jednostavno. Čitajući časni Kur'an pronalazimo: 

"Allah uzima duše u času njihove smrti, a i onih koji 
spavaju, pa zadržava one kojima je odredio da umru, a 
ostavlja one druge do roka određenog. To su, zaista, dokazi 
za one koji razmišljaju." (Ez-Zumer, 42) 

Proces prelaska čovjeka iz jave u san sličan je procesu 
promjene života u stanje smrti. 



K R A I SVIJETA 

Ali, uprkos ovoj sličnosti zakonitosti su različite, jer se 
onom koji spava, duša vraća u tijelo nakon što se probudi, dok 
se onom koji umre duša vraća tek na onome svijetu. A Božji 
Poslanik, a.s., kaže: 

"Tako mi Onoga u čijoj ruci je moja duša vi ćete doista umrijeti kao 
Što spavate, a bit ćete prosvijetli baš kao što se nakon sna budite. Bit ćete 
pitani %a ono što radite; nagrađeni dobrim %a učinjeno dobro, a kažnjeni 
%a učinjeno %lo. Doista to će biti trajno D^ennet, ili trajno D^ehennem. " 

U trenutku dok umire čovjek vidi ono što u snu ne može 
vidjeti. On vidi mcleke, i sve što je skriveno od njega, te pre- 
poznaje šta ga očekuje; Džennet ili Džehennem. 

Ovaj proces prelaska iz jedne zakonitosti u drugu, niko 
od ljudi ne može spoznati kako se odvija. Prema tome, pro- 
mjena stanja, a onda opet povratak u prvobitno, pravila su 

skrivena za nas, iako se to nama dešava i utječe na naš život! 

Pogledamo li kosmos u cjelini doći ćemo do zaključka da 
se on kreće u pravcu koji je od koristi za nas. Mi naravno ne 

znamo kako se on kreće, naprimjer, vodu koju Allah putem kiše 
spušta, koristi sve što je živo na Zemlji. Ona je osnov života, 
kao što možemo zaključiti na osnovu riječi Uzvišenog AUaha: 
ff ... i da Mi od vode sve živo stvaramo?" (El-Enbija', 30) 
Čovjek je dugo na Zemlji živio a da ništa nije znao o pro- 
cesu isparavanja vode iz mora u oblake, kao što ništa nije znao 
ni o tome da se ona poslije skuplja u visokim stupnjevima 
atmosfere i spušta u obliku kiše. 

Ali, da li je neupućenost čovjeka u ovaj proces i jed- 
nog trenutka dovela u pitanje korištenje vode za potrebe 

navodnjavanja, pića i drugih potreba? Ne, i do današnjeg dana 
nema razlike između onoga koji zna zakonitost po kojoj se 
kiša spušta na zemlju, i onoga koji o tome ništa ne zna. A u 
suštini malo je onih koji to znaju, a mnogo je više onih koji ne 
znaju. Ali uprkos tome, svi mi koristimo vodu. Isti je slučaj i sa 
suncem, zrakom i zemljom, jer znali mi ili ne znali zakonitosti 

kojima podliježu, koristimo se tim blagodatima. 

Naučnici su učinili veliki napor u traganju za tajnama ko- 
smosa, Uzvišeni Allah htio je da im se brojne tajne otkriju. 
Otkrivanjem brojnih tajni život čovjeka postao je lakši i udob- 
niji, a bez izlaganja naporima i teškoćama. Tako je nekada čo- 
vjek išao po vodu na bunar, a danas vodu nalazi u kući, i jed- 
nostavnim okretanjem česme koristi je. To nam kazuje kako 
je čovjek postigao napredak u korištenju darova iz prirode, ali 

istovremeno nije u stanju sam proizvesti te darove. 

RAZUM I OTKRIĆA U KOSMOSU 

Zakon gravitacije, iako čovjeku tek odnedavno poznat, u 
funkciji je od trenutka kada je Uzvišeni Allah stvorio svijet. Ta- 
kođer, isti je slučaj s prenošenjem zvučnih talasa. Prema tome, 
bio čovjek upoznat, ili ne, s tim zakonitostima, te su mu stvari 
u potpunosti na raspolaganju. Da bismo našem umu približili 
ovu pojavu, navest ćemo sljedeći primjer: ukoliko dovedeš ne- 
pismenog čovjeka i kažeš mu, ako želiš osvijetliti ovu prostoriju, 
pritisni ovaj prekidač, a ako želiš gledati televiziju, pritisni ovo 
dugme. Da li je neznanje ovog čovjeka u pogledu sistema i za- 
konitosti prema kojima se odvijaju ova dva procesa prepreka da 
ne iskoristi ove pogodnosti? Ne, naravno. 

U tom kontekstu treba posmatrati i čitav kosmos. A kada 
god ljudski razum bude ulagao napor, Allah će mu otkrivati 
Svoja znamenja, i tako dati priliku da ostvari korist i napredak 
za svoj život. 

Za neke je stvari ranije trebalo puno napora i vremena, a 
danas uz malo truda i za kratko vrijeme one se ostvaruju. Tako 
se nekada tovar nosio na leđima životinja s velikom mukom, 
onda se pronalaskom točka pojavilo olakšanje, dok su danas 
savremena sredstva skratila vrijeme za taj posao, ali i oslobodila 
čovjeka tegobe, učinivši mu tako život rahatnijim. 

Međutim, da li su ovi pronalasci i naučni progres doveli 
do otkrića materije koja nije bila poznata na Zemlji? Ne, nara- 
vo. Uzvišeni Allah je Taj Koji je to već sve stvorio s početkom 
stvaranja. 

A kada god ljudska civilizacija postigne napredak, otkrivat 
će Allahova znamenja u kosmosu, a to će im život činiti ugod- 
nijim. Uzvišeni Allah kaže: 

"On je za vas sve što postoji na Zemlji stvorio..." (El- 
Bekare, 29) 

Svemoć Stvoritelja a nemoć stvorenja očituje se svaki dan. 
Koliko god čovjek napredovao na naučnom polju i intelek- 
tualno se uzdizao, pa mu Allah otkrivao neka od svojih zna- 
menja, on opet neće biti u stanju stvoriti nešto iz ničega, jer 
čovjek može samo kreirati iz već postojećeg. 

Iako za neke stvari čovjek misli da ih on ostvaruje isklju- 
čivo svojim angažmanom, to nije tako, jer su one rezultat već 

prethodno stvaranih mogućnosti, koje nisu bile još otkrivene. 
A kao primjer navest ćemo: sjetvu, nove biljne vrste, otkriće 
aviona, slanje satelita u svemir, odlazak na Mjesec, itd... 

Tako je za otkriće rakete čovjek morao proučavati zemljin 

omotač, i zakonitosti energije koja je potrebna za njeno po- 
kretanje. - 

Pitanje koje se nameće jeste da li su te zakonitosti postaja- 
le od kada je Uzvišeni stvorio svijet? Naravno da su postojale, 
i one su djelo Allahove naredbe "budi". 

Koliko god nečije znanje bilo prestižno, niko nikada neće 
moći ustvrditi da je napravio novi zemljin omotač, da je učinio 

izmjene u njemu koje bi omugućile raketi slobodno putova- 
nje kosmosom, ili pak, otvorio prostor u omotaču da čovjek 

može nesmetano stići na Mjesec 

Ne, to niko ne može ustvrditi da je u stanju, jer Allah je 
kosmos potčinio Njegovim zakonitostima, a s kojima je onda 
On ljude upoznao i uputio na mogućnosti korištenja. 

Prema tome, razumljivo bi bilo očekivati da sa civiliza- 
cijskim napretkom zajednice, ona postaje svjesnija Allahovih 
znamenja u kosmosu. Uzvišeni Allah kaže: 

fe ...a Allaha se boje od robova Njegovih- učeni." ( Fatir, 

28) 

Zašto se upravo učeni trbaju najviše bojati Allaha? Oni su 
spoznali neke od Allahovih zakonitosti u kosmosu koje upu- 
ćuju na veličinu Stvoritelja, savršenstvo Njegovog stvaranja. 
Ipak, dešava se da umjesto da na sedždu padaju pred Njego- 
vom veličinom, oni govore o tome šta su otkrili, baš kao da su 
oni tvorci toga što su otkrili! 

U Svojoj jasnoj Knjizi Stvoritelj kazuje: 

ff Mi ćemo im pružati dokaze Naše u prostranstvima 
svemirskim, a i u njima samim, dok im ne bude sasvim ja- 
sno daje Kur'an istina. A zar nije dovoljno to što je Gospo- 
dar tvoj o svemu obaviješten." ( Fussilet, 53) 

Svako malo postajemo svjesni onoga o čemu govori ovaj 

ajet. Na Njegove dokaze nailazit ćemo sve dok traje svijet. 
Potrebno je da malo zastanemo i uočimo kako je Allahov 

program savršeno postavljen s ciljem vođenja čovjeka prema 

vjeri, i zalaganja za funkcionisanje tog plana. 

Allah je izabrao za Svoja stvorenja program života u ko- 
jem je sadržan i argument vjere. A On Uzvišeni je Nevidljiv. 
Ima ljudi koji kažu: Ja vjerujem samo u ono što vidim! 

Takvima možemo odgovoriti: Nemoj biti brzoplet, jer 
postojanje je jedno, a spoznaja nešto sasvim drugo. Uzmimo 
za primjer i bakterije koje ljudima štete i bolesti donose, pa 
zar i one nisu prisutne od postanka svijeta? Naravno, njihovo 
je prisustvo neupitno od tog trenutka, ali mi ih nismo uspje- 
li otkriti zbog njihovog neprimjetnog oblika. Tek nakon ot- 
krića tehničkih pomagala, mikroskopa, koji uvećavaju stvari 

po nekoliko stotina ili hiljadu puta, mi smo u prilici otkriti te 
bakterije. A onda smo došli do zaključka da se radi o vrlo pre- 
ciznom sistemu i posebnim pravilima kojima podliježu. One 
imaju životni vijek, razmnožavaju se, te su u stanju prodrijeti 
preko naše kože u tijelo a da to mi ne osjetimo. U stanju su 
i ući u naš krvni sistem a da to, također, ne osjetimo, i onda 

ostaju u periodu inkubacije sve dok se ne umnože i počnu 
nanositi štetu bijelim krvnim zrncima. 

Ista je stvar i sa Zemljinim omotačem koji omogućava pri- 
jenos zvuka i slike. U prilici smo da za nekoliko trenutaka pra- 
timo dešavanja u svim dijelovima zemaljske kugle. Na kraju, 
možemo sjediti u kući i gledati kako se čovjek spušta na Mjesec, 
i to uživo. Pitanje koje se nameće jeste: da li je čovjek nešto do- 
dao Zemljinom omotaču pa da on tako za nekoliko trenutaka 
prenosi zvuk i sliku diljem svijeta? Odgovor je opet negativan. 

Zemljin omotač je onakav kakvim ga je Allah stvorio, sa 
svim njegovim karakteristikama, ali mi nismo otkrili navedene 

stvari sve donedavno, kao što doskoro nismo otkrili da avioni 
mogu letjeti zrakom sa svim teretom i nosivošću. 

Prema tome, sve ovo o čemu smo govorili potvrđuje da 
su ove pojave sa pravilima i zakonitostima kojima podliježu 
postojale od trenutka stvaranja svijeta, a da ih je čovjek spo- 
znao onoga trenutka kada je Uzvišeni Allah to dozvolio, pa su 
one onda stavljene na raspolaganje i upotrebu. A to je učinio 
kako bi sve što je u svemiru bilo u službi podržavanja vjere. 

Na pitanje: Allah je nama nevidljiv, pa kako da vjerujem 
u Njega? 

Možemo odgovoriti: Allah je dao mnoštvo dokaza u ko- 
smosu koji nedvojbeno upućuju na to da postoji ono što nam 
je skriveno, iako nismo u prilici dokučiti to skriveno. 

Naučna otkrića trebaju približiti čovjeka vjeri i vjerova- 
nju, a kada god nam Allah otkrije nešto, trebamo reći: Subha- 
nallah, i neka je slavljen Stvoritelj Koji savršeno stvara! 

Međutim, danas je čovjek naučna otkrića pripisao isklju- 
čivo svojim ljudskim sposobnostima, svome radu, zaboravlja- 
jući da prvenstveno to treba pripisati Uzvišenom Stvoritelju. 
Tako je danas nauka, umjesto da bude u službi potvrđivanja 
istinitosti vjere, postala sredstvo za borbu protiv vjere. 

UZ ALLAHOVU POMOĆ, 

A NE ZAHVALJUJUĆI TVOJIM 

SPOSOBNOSTIMA 

Ranije izrečena konstatacija uistinu je problem koji zao- 
kuplja pažnju današnjeg svijeta, iako bismo trebali biti duboko 
svjesni da je sve što je stvoreno u službi čovjeka, i to s genera- 
cije na generaciju, bez ikakve ljudske intervencije. Zakonitosti 
prema kojima se to odvija nisu nam poznate. 

Međutim, ljudi su uvjereni da oni gospodare zemljom za- 
hvaljujući isključivo svojim sposobnostima, čineći da ona daje 
plodove zahvaljujući samo njihovoj snazi. Staviše, čovjek da- 
nas tvrdi da je otkrio pet tajni o kojima Uzvišeni Allah govori 
u Kur'anu, pa ne prezajući javno pred kamerama govori da on 
stvara kišu i da stvara uzroke da ona pada. 

Iako je opće poznato da se proces spuštanja kiše na Ze- 
mlju događa u potpunosti mimo naše volje, jer ne postoji niko 
ko može ustvrditi da će sunčeve zrake usmjeriti na mora kako 
bi se onda desio proces isparavanja vode i njenog skupljanja 
u visokim slojevima atmosfere. Također, niko ne može tvrditi 

da je u stanju skupiti tu vodu i od nje napraviti oblak, ili da je 
u stanju izdati naredbu vjetru da taj oblak prenese na mjesto 
gdje je Allah odredio da se kiša spusti. 

Niko ne može izjaviti da je u stanju te oblake upraviti 
visokim hladnim planinskim vrhovima s kojima će se sudariti 
i donijeti kišu. Sve ovo događa se a da mi o tim stvarima ne 
znamo ništa, kao što to čitamo na stranicama Kur'ana: 

ff 0n je Taj Koji šalje vjetrove kao radosnu vijest milosti 
Svoje; a kad oni pokrenu teške oblake, Mi ih prema mr- 
tvom predjelu potjeramo, pa na nj eg kišu spustimo i učini- 
mo da uz njenu pomoć rastu plodovi svakovrsni; isto ćemo 
tako mrtve oživjeti, opametite se!" (El-Araf, 57) 



pomjera 



tamo gdje želi. 



ff 



Zar ne vidiš da Allah razgoni oblake, a onda ih spa- 



ja i jedne nad drugima gomila, pa ti vidiš kišu kako iz njih 
pada; On s neba, iz oblaka veličine brda, spušta grad, pa nji- 
me koga hoće pogodi, a koga hoće poštedi - bljesak munje 
Njegove gotovo da oduzme vid." (En-Nur, 43) 

NEPOZNATE STVARI I LJUDSKA 

UMIŠLJENOST 

Allah, dž.š., nas obavještava o nepromjenjivim zakonito- 
stima za spuštanje kiše s nebesa. Nauka odnedavno otkriva da 
se padanje kiše može izazvati pomoću hemijskih sredstava na 

oblak, pa umišljeni čovjek pomisli kako je on u stanju vladati 
tim procesom, i da je jedna od pet, samo Allahu znanih stvari, 
njemu tako otkrivena. 

U vezi s tim nepoznatim stvarima u Kur'anu se govori: 

"Samo Allah zna kad će Smak svijeta nastupiti, samo 
On spušta kišu i samo On zna šta je u matericama, a čovjek 

ne zna šta će sutra zaraditi i ne zna čovjek u kojoj će zemlji 
umrijeti; Allah, uistinu, sve zna i o svemu je obaviješten." 

(Lukman, 34) 

V 

Želimo upitati umišljenog čovjeka: šta ti možeš doprini- 
jeti padanju kiše? To je tako složen proces, kada bi se čitav 
svijet udružio ne bi bio u stanju proizvesti kap vode. A kada bi 
čovjek mogao stvarati kišu, učinio bi pustinju plodnom kako 

bi je obrađivao, i učinio bi da oblaci koji donose obilnu kišu 
jednom području koje onda bude potopljeno, promjene pu- 
tanju pa donesu kišu tamo gdje je nema, spašavajući ove prve 
od potopa? 

Ali, Uzvišeni Allah spušta s nebesa kišu koju koristi čo- 
vjek, životinje i sva druga živa stvorenja, i odredio je da se 
zemljom protežu rijeke duge i po nekoliko hiljada kilometara, 
a je li čovjek u stanju učiniti da pustinjom proteče i mali kanal? 

Doista, tužno li je to što ljudi mogućnosti nauke umjesto 
da koriste na ispravan način, stavljajući ih u službu vjere, idu 
u sasvim suprotnom smjeru, podržavajući nevjerstvo i bez- 
božništvo, te umjesto da u svakom otkriću u kosmosu vide 
AUahovu moć, oni vide isključivo sebe i svoje sposobnosti. 

I na kraju, Allah je kosmos u cjelosti stvorio da koristi 
čovjeku i on je nepromjenjiva činjenica, dok čovjek podliježe 
promjenama od situacije do situacije, i to sve u skladu sa za- 
konitostima koje nije u stanju dokučiti. 

POČETAK I KRAJ 

Jedino se Uzvišeni Allah opisuje atributom beskonačno- 
sti, jer Njegovo postojanje nema početka niti kraja, dok su sva 
druga stvorenja ograničena postojanjem. 

Sve što je u kosmosu ima svoj početak i kraj, a kada nastupi 
Sudnji dan, sve če biti uništeno: sunce, mjesec, zvijezde, zemlja, 
planine i mora. A o toj istini govori se u časnom Kur'anu: 

"Na Dan kad Zemlja bude zamijenjena drugom ze- 
mljom, a i nebesa, i kad svi iziđu pred Allaha Jedinoga i 
Svemoćnog. (Ibrahim, 43) 

Allah nas uči da je život na zemlji utemeljen na uzročno- 
posljedičnom principu, opskrba je osigurana sve do kraja vre- 
mena, a kada dođe trenutak Dana proživljenja postojeća Zemlja 
bit će zamijenjena novom, obećanom, gdje će svi ljudi biti oku- 
pljeni i kada će im biti suđeno. Tada ćemo biti izvedeni iz kabu- 
rova, sa zemlje gdje smo živjeli, te odvedeni u obećanu zemlju. 
O ovim stvarima detaljnije ćemo govoriti u sljedećem poglavlju. 

Mi vjernici dobro znamo da ovaj svijet ima svoj kraj, me- 
đutim, postoje neki koji pokušavaju unijeti sumnju, izjavljujući 

da ne postoji ništa poslije smrti! 

Ta misao koju nalazimo kod sljedbenika egzistencijalizma 
i komunizma, te nekih drugih ateističkih pravaca, uopće se ne 
razlikuje od nevjerničke ideje u svakom vremenu. Ateistička 
ideja, utemeljena na laži, stalno se ponavlja. 

U suštini, laž samo ponavlja svoje zamisli u različitim 
oblicima, ne mijenjajući svoju idejnu podlogu. Pogledajmo šta 
Uzvišeni Allah o tome kaže: 

"Postoji samo život naš zemaljski, živimo i umiremo, 

jedino nas vrijeme uništi" - govore oni. A oni o tome baš 
ništa ne znaju, oni samo nagađaju." ( El-Džasije, 24) 

Pozabavite li se bilo kojim od ateističkih pravaca, vidjet 
ćete da njegovi protagonisti negiraju proživljenje i nastoje pri- 
kriti postojanje Stvoritelja Uzvišenog, Koji život i smrt daje, 
a i proživljava ih. Najveća želja nevjernika jeste da ne postoji 
Dan obračuna, jer on po svojoj prirodi želi, ničim ograničeno, 
zadovoljavanje svojih strasti i prohtjeva. Pa tako krade, ubija, 
laže, vrijeđa čast i dostojanstvo drugih ljudi, krivo svjedoči, 

uvjeren da nema Dana suđenja. 

Naravo to su puste i lažne želje nevjernih, jer će svi oni na 
Dan suda biti iznenađeni Allahovim obračunom za sve grijehe 

koje su počinili i sve lažne ideje kojih su se držali. 

ff A djela nevjernika su kao varka u ravnici u kojoj že- 
dan vidi vodu, ali kad do tog mjesta dođe, ništa ne nađe, - a 
zateći će da ga čeka kraj njegu Allahova kazna i On će mu 

potpuno isplatiti račun njegov jer Allah veoma brzo obra- 
čunava" ( En-Nur, 39) 

Ovo je istina koju negira svaki nevjernik, ali ona će ga 
iznenaditi, i tada mu neće koristiti svo ovodunjalučko bogat- 
stvo. 

ČOVJEK I ZEMLJA 

Prije nego što otpočnemo govoriti o kraju svijeta, nužno 
je da se na sveobuhvatan način upoznamo s početkom stvara- 
nja, ustvrdujući da je Uzvišeni Allah čovjeku dao argumente u 
pogledu vjere. Štaviše, u pogledu dokaza On je sve ljude, bez 
obzira na nivo znanja, stavio u ravnopravan položaj. 

Uzvišeni Allah stvorio je Adema od zemlje. Prema ne 
tako davno provedenim naučnim istraživanjima, utvrđeno je 

da se ljudsko tijelo sastoji od osamnaest elemenata, istih onih 
osamnaest elemenata koje nalazimo i u hemijskom sastavu ze- 
mlje. Možemo zaključiti da je nauka došla do otkrića onoga o 
čemu je Kur'an izvjestio prije četrnaest stoljeća! 

Allah je nakon stvaranja Adema udahnuo u njega dušu i 
život je otpočeo, pa je onda stvorio Havu od dijela Ademovog 

tijela. Tako je čovjek stvoren od tijela i duše; tijela koje je Allah 
čovjeku stavio na raspolaganje da u svakom vremenu i shod- 
no naučnim potencijalima otkriva zakonitosti po kojima funk- 
cionira, dok je dušu učinio tajnom koju je nemoguće otkriti. 

Sva istraživanja koja se poduzimaju u vezi s dušom uzaludna 
su, jer je to izvan domena naučnog istraživanja, i nadmašuje mo- 
gućnosti čovjeka. Nemoguće je uzeti dušu pa u labaratorij vršiti 
ispitivanja nad njom kako bi se upoznali s njenim zakonitostima. 

v. 

Čovjek jc pokušavao i još pokušava saznati nešto o duši. 
Tako je jedan švicarski naučnik izveo istraživanje s čovjekom 
na samrti, vežući za krevet vrlo preciznu vagu, koja mu je ot- 
krila da se nakon rastavljanja sa životom njegova težina sma- 
njila za vrlo neznatan dio. Nakon ovoga naučnik je izjavio da 
duša ima vrlo specifičnu, neznatnu težinu, koja ne prelazi sto- 
tinu grama. 

Neki pak naučnici smatraju da duša uopće ne postoji, već 
govore o vremenu i prirodi, dok drugi govore u prilog posto- 
janja duše, ističući da je ona ta koja tijelu daje život. 

A Uzvišeni Allah o njoj u Kur'anu kaže: 

Pitaju te o duši: Reci: ,f Šta je duša — samo Gospodar moj 
zna, a vama je dato samo malo znanja." (Hl-Isra, 85) 

Važno je spoznati kako postoji ruh (Čista duhovnost), tijelo, i 
nefs ( tjelesno-^emaljska dimenzija Čovjekovog bića). 

Nefs je spoj čiste duhovnosti i tijela, a zaduženje šerijat- 
sko-pravnim obavezama ne stavlja se u zadaću isključivo ruhu, 
a niti tijelu koje je napustio ruh, već se zadaje njima zajedno. 

A to potvrđuju i riječi Uzvišenog Stvoritelja: 

f, ...i duše i Onoga Koji je stvori 

pa joj put dobra i put zla shvatljivim učini, - 

uspjet će samo onaj koje očisti, 

a bit će izgubljen onaj koje na stranputicu odvodi!" 

S obzirom da je to tako, i kazna i nagrada na budućem 
svijetu predočit će se m/su, pa će Allah u ponovnom stvaranju 
udahnuti tijelu ruha, kako bi onda čovjek račun pred Stvorite- 
ljem polagao. 

U tom pogledu ajeti Kur'ana časnog kada govore o ahi- 
retu, nikad ne spominju samo rub, niti samo tijelo (d^esed), već 
govore o nefsu. 

ff ... i tada će se svakome {nefs) u potpunosti dati ono što 
je zaslužio, nikome se nepravda neće učiniti." ( Alu Imran, 
161) 

"...i svako (nefs) će doći, a 8 njim vodič i svjedok." (Kaf, 

21) 

"...i bojte se Dana kada niko {nefs) ni za koga neće moći 
ništa učiniti..." (El-Bckare, 49) 

ŠTA JE DUŠA? 

Ako bismo željeli definirati šta je to duša (rub), reći ćemo 
da je to Allahova tajna kojom se materiji udahnjuje život, ili 
Njegova volja kojom sc naš život ustanovljuje. Ukoliko bi On 
to uskratio, života u ovoj zemaljskoj dimenziji ne bi bilo, a 
smrt nije kraj životnog putovanja, nego samo kraj jedne nje- 
gove etape, a početak druge. U toj drugoj etapi važe druge 
zakonitosti i oblik života koji je samo Allahu poznat. Već smo 
prethodno objasnili da čovjek u trenutku može podlijegati 
jednoj zakonitosti, a onda nedugo zatim i sasvim drugoj zako- 
nitosti. Naprimjer, kada čovjek spava podliježe novim zakoni- 
tostima koje su potpuno drukčije od zakonitosti u kojima se 
nalazi kada je u budnom stanju. 

Božiji Poslanik nam je pojasnio da je ovozemaljski život 
samo jedna kratka etapa u velikom životnom putovanju, us- 
poređujući ga s kratkim zadržavanjem putnika pod stablom, u 
hladu, a onda njegovim odlaskom. Dajući nam precizan opis 
o kratkoći života na zemlji, Poslanik, a.s., kaže: 

Šta ja to imam od dunjaluka, osim što sam na njemu poput konja- 
nika koji je Rastao u hladu drveta, a onda odjahao i ostavio ga. 

Čovjek je inače zbunjen problemom duše, pa su čak i je- 
vreji postavili pitanje Božijem Poslaniku kako to da se posred- 
stvom ruha daruje tijelu život? 

Bili su uvjereni da će Poslanik dati neki svoj odgovor, koji 

će oni iskoristiti kao osnov za osporavanje njegovog poslan- 
stva, ali je onda Uzvišeni Allah objavio: 

,f Pitaju te o duši: Reci: f Šta je duša — samo Gospodar 
moj zna, a vama je dato samo malo znanja.'" (El-Isra, 85) 

To znači da će duša ostati jedna od Allahovih tajni, za nas 
skrivena do Sudnjeg dana. 

Međutim, Allah je dušu učinio dokazom vjere i moralnom 
snagom koja nas upućuje na Allahovu svemoć. Duša nas uči 
kako ići putem vjerovanja, svjesni Allahovog postojanja, Stvo- 
ritelja egzistencije, te stvaranja čitavog kosmosa i nas samih. 

Pa iako je duša u tijelu čovjeka, on o njoj ništa ne zna; ne 
zna ni kako je ušla, a ni kako će izaći, te gdje se tačno nalazi 
u njemu? 

Da li je ona u mozgu koji daje signale cijelom tijelu? Ili je 
pak, u srcu, koje, i dok je čovjek još zametak u utrobi majke, 
kuca? 

Srce izvan naše volje nastavlja kucati sve dok traje život. 
Da li je možda duša u ruci koja dodiruje, nozi koja hodi, 
oku koje gleda, uhu koje sluša, jeziku koji zbori? Gdje je ona? 

"DUŠA JE OD GOSPODARA MOGA 7 ' 

Naučnici koji su bez uvažavanja argumenata vjere i uz po- 
državanje isključivo materije kao jedine osnove saznanja, ra- 
spravljali o fenomenu duše, ostali su nemoćni. A to su upravo 

oni koji nastoje prikriti postojanje Allaha, obznanjujući nevje- 
rovanje, uprkos što sc u njihovim tijelima, u kompletnom ovo- 
dunjalučkom putovanju, stalno nalazi duša. 

Ako bismo ih pitali: da li duša postoji, ili pak ne postoji? 
Sigurno će njihov odgovor glasiti da postoji uz navođenje lo- 
gičkog dokaza da je ona ta koja daje život tijelu. Onda ćemo im 
reći: Duša kao element Allahovog stvaranja, sigurno je u vama 
samima, i to niko ne može negirati, ali vi niste u stanju vidjeti je, 

niti objasniti kako je stvorena, iako osjećate implikacije njenog 
djelovanja u svom životu. 

Pa ako niste u stanju vidjeti dušu, kako onda želite vidjeti 
Allaha, i zašto nadmeno tvrdite da je to što Uzvišenog nije 
moguće vidjeti dokaz da On ne postoji?! 

Zar ovo iskustvo s dušom, koja je u vama samima to- 
kom čitavog života nije dovoljan dokaz da potvrdi vaše laži 

na Allaha, a da ste dovoljno razumni učinili biste sedždu pred 
Njegovom svemoći, pred Onim Koji vam je dao dušu na na- 
čin posve nedokučiv ljudskom razumu (mudžiza). Želeći vam 
time skrenuti pažnju na Svoju moć i sveobuhvatno znanje. 

Međutim, zašto je Allah u potpunosti ljudima uskratio 
znanje o duši, ne dajući im ni osnovno znanje o njoj? Zbog 
sljedećih razloga: 

Kao prvo, da bi čovjek spoznao Allahovu veličinu, koja je 
ugradila u čovjeka nešto što daje život tijelu, a da pri tom sam 
čovjek nc zna ništa o tome. Kada smo svjesni toga, osjećamo 
Allahovu veličinu, jer je jednu od Svojih tajni pohranio u nas, 

bez mogućnosti da je otkrijemo. 

Drugo, duša predstavlja dokaz koji nije materijalan, i koji 
je nevidljiv. A mi sigurno znamo da tijela tek s dušama žive, jer 
čim ih napuste, život prestaje. 

To potvrđuje da nevidljivi svijet postoji, a naša nemoguć- 
nost da proniknemo u njega nije dokaz da on ne postoji. On 
je zaklonjen za nas. Mi ne vidimo nevidljivi svijet, ali refleksije 
njegovog djelovanja upućuju na to da postoji. 

Najbolji dokaz njegovog postojanja jeste duša koja nasta- 
njuje tijelo. Allah, dž.š., kaže: 

"...a i u vama samima - zar ne vidite?" (Ez-Zarijat, 21) 

U prilog dokaza vjere govori, dakle, i ono što je u samom 
čovjeku, jer iako je to skriveno svjedoci smo njegovih impli- 
kacija. Zar nije dovoljan dokaz ovaj veličanstveni kosmos sa 
svim što je u njemu, a koji snagom i moći nadmašuje i udru- 
ženu snagu svih ljudi na zemlji?! 

Treće, sve što je u kosmosu, od trenutka kad je stvoreno, 
obavljalo je svoju funkciju, tj. prije nego što nam je to Allah ot- 
krio. Mi to pripisujemo našem vlastitom otkriću, međutim to 
treba posmatrati kao Allahov metod poučavanja i predočavanja 

dokaza ljudima. Ako je ovo sasvim dovoljan dokaz za vjero- 
vanje, onda zašto je dušu učinio potpuno skrivenom i nedo- 
stupnom? 

y 

Želimo reći da se za naučna otkrića moraju prije svega us- 
postaviti naučna istraživanja i metodologija, što je nedostupno 
za ljude koji ne znaju ni čitati ni pisati, a niti su u mogućnosti 
usvojiti nešto od nauke. Pa da li je onda njih pravedno ostaviti 
bez dokaza? 

Allah je pravedan prema svim Svojim robovima, pa je po- 
stojanje duše u tijelu stvar koja ne traži naučno objašnjenje, jer 
svi ljudi to znaju i žive s time. A ako sumnja nagrize bilo koga, 
dovoljno je uputiti ga na dokaz postojanja duše, što sasvim la- 
hko može prepoznati, onaj ko je učio i obrazovao se, ali i onaj 
koji nikada nijednog slova u životu nije pročitao. 

Suštinska uloga duše, svejedno znali mi o tome ili ne, neće 
utjecati u pogledu kvaliteta kojeg ona za nas predstavlja, jer na- 
uka uopće ne utječe na to. Duša je ta koja ti daje život i snagu 
iako o tome uopće nemaš znanja, zato je nužno da malo rasta- 
nemo kod Allahovih riječi: "Reci: "Duša je odredba Gospo- 
dara moga 2 ..." Sta znači "odredba Gospodara moga", ili kako 
se realizira ta odredba? To nam Allah objašnjava u sljedećem 
ajetu: fr . . . . i zaista On može, kada nešto hoće, samo za to rekne: 
r Budi!' — i ono bude." (Jasin, 82) Allahova odredba je Njegova 
volja, što znači da se nešto iz Božanskog znanja {tim leduni) pu- 
tem Njegove riječi "budi" realizira u svijetu zemaljske egzisten- 
cije. Važno je da obratimo pažnju na konstrukciju "za to rekne" 

1 Kontekst je zahtijevat) neznatno odstupanje od prijevoda Besima Korkuta, čiji 
prijevod u navedenom dijelu glasi: Reci: Staje duša - samo Gospodar moj zna.,.. 

koja nas upućuje da je ta stvar već postojala u Allahovom bez- 
graničnom znanju, a to znači sve pojave od početka stvaranja, 
čak i prije stvaranja pa do Sudnjeg dana, te i nakon njega. 

Zato je jedan od učenih pobožnjaka, kada je upitan o 
onome što se dešava sa svijetom i ljudima, kazao: to su pojave 
koje nam Allah otkriva, a nisu to stvari koje sa nama započi- 
nju. 

Svi ovozemaljski događaji u Allahovom su znanju, kao i 
konačni obračun na Sudnjem danu, te Dženct i Džehenem. 
Onda kada Ali ah hoće, On nekome od Svojih robova to i ot- 
kriva. Pogledajmo riječi Uzvišenog: 

"Nema nevolje koja zadesi Zemlju i vas, a koja nije, pri- 
je nego što je damo, zapisana u Knjizi, to je Allahu, uistinu, 
lahko." (El-Hadid, 22) 

Prema tome svi dunjalučki događaji, kao i ahiretski, u 
Allahovom su znanju, a iz Njegovog znanja izlaze u svijet ze- 
maljske egzistencije riječju "budi." Međutim, čovjek je, prema 
onome kako ga Allah opisuje, 'hepravedan i lahkomislen 

Nepravedan je jer je umišljen, vjerujući da je svojim zna- 
njem i sposobnostima tvorac civilizacije u kojoj živimo. Me- 
đutim, u suštini on nije ništa stvorio već je upotrijebio razum, 
u upravljanju zemaljskim potencijalima, koji je opet od Allaha 
stvoren. 

Na taj način Allah mu otkriva zakonitosti koje vladaju u 
kosmosu, a on to, onda, koristi za postizanje napredka u svo- 
me životu. A napredak u životu je, kao sto smo to već rekli, da 
nešto ostvariš s manje truda i u kraćem vremenu. 

Nekada smo koristili stepenice da bismo se uspeli na viso- 
ke spratove, bilo je to veoma naporno, a danas je to puno brže 
i lakše pomoću lifta. Također, u prošlosti smo išli pješice, dok 
danas koristimo automobile, avione i druga moderna prijevo- 
zna sredstva, i tako štedimo trud i vrijeme. Međutim, čovjek 
opčinjen ovim civilizacijskim razvojem počeo je obožavati du- 
njaluk. Time on ispoljava lahkomislenost, dostižući vrhunac u 
tome, i to iz dva razloga: 

prvi: čovjek je na ovom dunjaluku kratko — jedan period, 
i onda ga napušta, međutim Stvoritelj ne napušta ono što je 
stvorio; 

drugi: čovjek radi neke stvari u tajnosti i nastoji ih sakriti 



od očiju javnosti, misleći da to neće niko otkriti, zaboravljajući 
da ga Allah u svakom trenutku vidi i da Mu je poznato čak i 
ono što grudi kriju. U tom kontekstu jedno predanje (hadis- 
kudsi) kaže: 

"0 robovi Moji, ako mislite da vas Ja ne vidim, onda je to propust 
u vašem vjerovanju. A ako %nate da vas vidim, pa %ašto M e onda sma- 
trate najslabijim koji gleda u vas. " 

To je činjenica koju svi znaju, ali je zaboravljaju ili se pra- 
ve zaboravnim, kako bi zadovoljili svoju strast. Uzvišeni Allah 
kaže: 

"Onaj Koji je dao smrt i život da bi iskušao koji od vas će 
bolje postupati; - On je Silni, Onaj Koji prašta" (lil-Mulk, 2) 

Kada Allah govori o mudrosti stvaranja, navodi život kao 
priliku da pokažemo poslušnost, budemo predati ibadetu i 
pridržavamo se načina življenja koji nam je On odredio. Ali, 

Uzvišeni uvijek prvo ističe smrt, kako bi u nama samima isko- 
rijenio opčinjenost dunjalukom. Kad god se čovjek povede 
za ovim svijetom, pripisujući sebi sve što je na njemu, Allah 
podsjeća na smrt, kraj svih blagodati i vlasti, jer ništa nije traj- 
no. Kada čovjek bude svjestan te činjenice, dunjaluk, kojeg će 

sigurno napustiti, neće ga zavesti. Međutim, ljudima se čini da 
će živjeti godinama i godinama, pa čak i oni koji su u dubokoj 
starosti, misle da je pred njima još veoma puno vremena!! 

NE ZANOSI SE... 
SMRT ĆE DOĆI IZNENADA 

Allah, dž.š., odredio jc da smrt dolazi bez uvoda i najave, 
i iznenadi nas u bilo kome trenutku. Ništa ne mora značiti to 
što je čovjek dobrog zdravlja, pa da to bude naznaka dugog 
života, niti nešto znači to što je čovjek mlad pa da je pred njim 
dugi životni vijek. Smrt dolazi i mladome i starome, zdravome 
i bolesnome, bez razlike. Tako imamo slučajeve da čovjek u 
punoj snazi i zdravlju, veoma mlad, umre, dok drugi bolestan 
doživi duboku starost. 

Allah nas voli, ne želi da nas dunjaluk zavara i da bude- 
mo uvjereni u njegovu vječnost, već trebamo u svakom trenu 
očekivati kraj, i to nas treba podsticati da činimo dobra dje- 
la i klonimo se grijeha. Ako bismo, naprimjer, znali da ćemo 
umrijeti u pedestoj ili šezdesetoj godini, tada bismo griješili, 
činili nepravdu ljudima, uzimali haram, i tako možda sve do 
godinu- dvije prije trenutka smrti, kada bismo se pokajali i po- 
čeli činiti dobra djela! Kada bi to bila stvarnost, u svijetu bi se 
griješenje povećalo, a dobra bi bilo vrlo malo. Međutim, kada 
znaš da se život može u svakom trenutku okončati, onda ćeš 
požuriti s činjenjem dobra. Allah na visoke stepene promiče 

Svoje dobre robove, oni slijede Vjerovjcsnike, a Vjerovjesnici 
su uvijek bili okrenuti činjenju dobra: 

"...oni su se trudili da što više dobra učine i molili su 
Nam se u nadi i strahu, i bili su prema nama ponizni." (El- 
Enbija, 90) 

Natjecanje u činjenju dobra je nužno, jer čovjek ne može 
jamčiti da će dočekati sutrašnji dan, te je i ovo jedna od mu- 
drosti zbog čega čovjeku nije poznat trenutak smrti. 

Ako želimo rezimirati ono što smo govorili u ovom po- 
glavlju, možemo reći sljedeće: Ovaj svijet je u cjelini stvoren za 
čovjeka, Allahovom voljom, a nikako čovjekovom, i Allahu je 
potčinjen. Naučna otkrića potvrda su zakonitosti koje je Allah 
uspostavio od trenutka stvaranja svijeta, ali su bila skrivena za 
čovjeka. Čovjek ne gospodari svijetom, čak ni samim sobom, 
jer kada duša, koja daje život čovjeku, napusti čovjeka dolazi 

V 

smrt. Životom isključivo Allah gospodari. Niko od ljudi nije 
uspio dokučiti tu tajnu. Pa, kako onda da čovjek gospodari 
svijetom kada nije u stanju vladati svojim životom? 

Koliko god se dunjaluk primiče svome kraju, to čovjek 
osjeća da je u mogućnosti da ga stavi pod svoju kontrolu, te 
onda naučna otkrića koje mu Allah stavlja na raspolaganje 
stavlja u funkciju borbe protiv vjere! A trebalo bi da ih stavlja 
u funkciju priznanja Allahove veličine i moći. 

Kako vjernik da se odnosi prema nauci koja pravi tolike 
iskorake? Koja je to vjernička logika kojom se treba rukovodi- 
ti? To su teme o kojima ćemo govoriti u sljedećem poglavlju. 

IMANSKA PRIPREMA ZA ŽIVOT 

Uzvišeni Allah želi da životne procese dočekujemo s vje- 
rom, a to znači da nas svako otkriće u univerzumu podsjeti na 
Njegovu svemoć i veličinu, te poveća imansko osvjedočenje. 
Međutim, u stvarnosti je sasvim drukčije, jer kako god vrijeme 
odmiče sve više smo uvjereni u moć čovjeka, a udaJjeniji od 
Allahovog puta. 

Iako nas je Uzvišeni Stvoritelj obavijestio da je u Njego- 
vom znanju i prije stvaranja bilo sve što čovjek danas pro- 
nalazi i otkriva, opet imamo one koji misle da je inteligentni 
čovjek taj koji sam kroji svoju sudbinu. Nažalost, svako novo 
otkriće mi posmatramo kao "naše", umišljajući da se ono do- 
gađa po našem receptu, a ne po određenju Onoga Koji ga je 
pokorio nama i stavio na raspolaganje. 

Čovjek je umislio da on upravlja događajima, i ostvaruje 
što hoće svojim znanjem, iako je on sasvim nemoćan da uradi 

nešto u univerzumu, jer bez Allahove volje to ne može. Ništa 
se bez Allahove odredbe ne događa u univerzumu! 

Neko će reći da li su onda i nevjernici, oni koji ne vjeru- 
ju u Allaha, Njegovom voljom u takvom položaju? Takvome 
treba kazati sljedeće: nevjernici su iznevjerili Allahov plan sa 
stvorenjima u univerzumu, ali oni ne mogu utjecati na Nje- 
gov plan događanja (Budi i ono bude). Oni su u mogućnosti 
postupiti suprotno Njegovim naredbama i zabranama, jer im 
je On ostavio mogućnost izbora; da budu pokorni ili nepo- 
korni. Da im nije data ta mogućnost niko od njih ne bi bio 
nepokoran, jer su sva stvorenja u univerzumu, osim čovjeka i 
džina, bez slobode volje i izbora. 

Želimo reći svima onima koji se pozivaju na potpunu slo- 
bodu i mogućnosti bez ograničenja: iako ste u stanju izabrati 
nepokornost, ustati protiv Allahovog programa i odbaciti ga, 
to nikako ne znači da imate punu slobodu upravljanja u ko- 
smosu. Naprotiv, vi podliježete Allahovoj odredbi... U protiv- 
nom, kako da objasnite vlastitu nemoć da zauvijek eliminišete 

bolest i izaberete zdravlje? Naravno, to niste u mogućnosti, pa 
i kad ti dođe smrt, možeš li se usprotiviti Allahovoj odredbi i 

reći: ja neću umrijeti! Nikako! 

Ako se dogodi nesreća nekom od tvojih bližnjih, jesi li u 

stanju spriječiti je? Nisi! Ako ti se otkucaji srca zaustave, možeš 
li ih vratiti... Ne možeš, jer ti si bez mogućnosti izbora u nekim 
stvarima, dok si u drugim u prilici birati. Ali i mogućnost izbora 
rezultat je Allahove volje, i to trebaš imati na umu, ne zavarava- 
jući se da si ti gospodar u svijetu! 

Nakon što je Allah čovjeku otkrio neke tajne u kosmosu 
on je u poziciji da može letjeti zrakom, roniti u morskim du- 

binama, doći i na površinu mjeseca, približiti i ono što je da- 
leko, te onda pomisli da je u mogućnosti učiniti što god hoće. 
Pitamo onoga ko bez ikakvog utemeljenja tvrdi da je u stanju 
učiniti što hoće, zašto onda ne učini da to što ima bude samo 
njemu na raspolaganju? 

Međutim, ti trebaš biti svjestan kako ti je Allahovom vo- 
ljom određeno da se okoristiš zakonitostima koje jc On uspo- 
stavio na Zemlji, i ne možeš te zakonitosti podvrgnuti svojim 
prohtjevima. Sve što se događa u kosmosu izvan jc ljudskih 
dometa. Da je to upravo tako, potvrđuje i činjenica što ljudi 
budu iznenađeni onim što im se desi u životu. Naprimjcr onaj 
što je imao bogatstvo u trenu ostane bez ičega, dok onaj drugi 
koji je imao vlast nad narodom i državom preko noći bude 

svrgnut i u strahu bježi od mjesta do mjesta, krije se od ljudi i 
traži utočište za život, te na kraju bude pronađen i dokrajčen. 

Uzvišeni Allah je jedini Koji ima vlast i u stanju je da Svo- 
jom odredbom u času oduzme nekome život, vlast ili imetak. 

Kada bi izbor vlasti bio isključivo po volji i mogućno- 
stima čovjeka, on je sam nikada ne bi prepustio drugome. 
Međutim, čovjek vlast osvaja zahvaljujući Allahovoj odredbi i 
prema zakonitostima koje On uspostavlja na ovom svijetu, pa 
je prema tome moguće u svakom trenutku da ono što mu je 
stavio na raspolaganju bude i uskraćeno. 

O tome Uzvišeni Allah govori: 

"Reci: 'OAllahu, Koji svu vlast imaš, Ti vlast onome kome 
hoćeš daješ, a oduzimaš je od onoga od koga hoćeš; Ti onoga 
koga hoćeš uzvisuješ, a onoga koga hoćeš unizuješ; u Tvojoj 
ruci je svako dobro, Ti, uistinu, sve možeš!'" (Alu Imran, 26) 

Vlast ne dolazi s tvojim pretpostavkama, a niti se oduzima 
tvojom voljom, već je to odredba Onoga Koji daje i uzima. Pa 
ako budeš poštovao Allahovu odredbu za tebe, On će ti dati 
što budeš želio, a pokušaš li se usprotiviti, onda će oduzeti od 
tebe ono što ti je dao. 

U hadisi-kudsijji AUah je rekao: 

Sine Ademov, budeš li zadovoljan onim što ti je dosuđeno, 
smirit ćeš svoje srce i tijelo, a ako ne budeš zadovoljan onim što 
Sam presudio za tebe, tako mi Moje moći i uzvišenosti dat ću ti 
dunjaluk za gospodara po kojem ćeš trčati baš kao zvijer, ali opet 
nećeš ostvariti na njemu ništa više od onoga što sam ti odredio, a 
bit ćeš kod Mene ponižen. 

Allah je Snaga i On daruje snagu, u Njega je bogatstvo i 
daruje ga, i kod Njega je Moć i poklanja je. Međutim čovjek 
misli da je to sve od njega samoga, i da je u stanju sve učiniti, 
mijenjati i zamijeniti. 

Zahvaljujući materijalnom napretku ljudi su uspjeli doći do 
nekih stvari i otkrića, međutim sva naučna otkrića nisu se mogla 
pojaviti iz ničega. Ljudi uvijek kao polazište uzimaju materiju 
koju je Allah stvorio i koriste sposobnosti razuma date im na 
dar. Tako, naprimjer, onaj ko pravi čašu koristi posebne materi- 
je koje je već Allah stvorio. Uvijek postoji razlika između onoga 
što ljudi prave i onoga što već AUah stvara. 

Onome što ljudi naprave nisu u stanju udahnuti život, niti 
dati da se umnožava samo od sebe. Čovjek nije u stanju napra- 
viti čašu u muškom i ženskom spolu, pa učiniti da se one same 

umnožavaju, niti da ona manja postane većom, itd... 

Dakle, ono što čovjek kao stvorenje pravi ostaje u ne- 
promijenjenom obliku, dok je ono što Stvoritelj daje sasvim 

drukčije, jer je to "stvaranje iz ničega", a nc iz već postojećeg. 
On nije Tvorac samo onog stvorenog već i elemenata od kojih 
je to isto stvoreno. I u tome je ključna razlika između stvaranja 

Tvorca i onoga što čovjek stvara. 

ALLAH JE NAJLJEPŠI STVORITELJ 

Allahovo stvaranje kontinuirano je i u procesu stalnog 
umnožavanja i širenja, a ljudi to nisu u mogućnosti, pa ih zato 

Stvoritelj i ne imenuje kao tvorce i stvaraoce. On cijeni vri- 
jednost razuma koji uspijeva doći do otkrića, ali ipak za Sebe 

kaže da je "Najljepši Stvoritelj". Pogledajmo sljedeći ajet: 

f \..pa neka je Uzvišen Allah, najljepši Stvoritelj!" (El- 
Muminun, 14) 

Allah stvara iz ničega, dok ti stvaraš od nečega već posto- 
jećeg. On stvara ono što posjeduje osjećaje i emocije, te raste 

i razvija se. Čovjek stvara ono što nema osjećaje i emocije, niti 
se može umnožavati. 

V 

Želimo li hranu, naprimjer, moramo zemlju orati i zasijati 

je, pa nakon toga požnjeti, samljeti i pripremiti hranu. Dakle, 
ja sam to uzeo iz Allahovog univerzuma koristeći se razumom 
i sposobnostima koje mi je On podario. Sve to je dar od Uzvi- 
šenog, i ja sam samo upotrijebio nešto što je već postojalo. 

Zasijao si zrno pšenice i kao rezultat toga dobio si prinos, 
odakle si dobio? Od prinosa koji si dobio prije ovoga, a otkuda 
prinos prije njega? Od onoga koji je dobiven prije dvije godi- 
ne, i tako ćeš pratiti porijeklo zrna sve do početka, dolazeći do 
zaključka da je Uzvišeni Allah Stvoritelj, Koji je sve usavršio. 
Da li je to sjeme produkt sjemena prije njega? Ne, Allah je 

njegov Stvoritelj, Koji ga je iz ničega izveo. I tako je sa svim 
drugim stvarima u kosmosu, Allah je njihov Tvorac. 

Allah je uputio čovjeka da sc upozna sa karakteristikama 
prvotnog stvaranja, koristeći mogućnosti tog stvaranja za re- 
produciranje i funkcioniranje života kroz generacije: 

"Onako kako smo prvi put iz ničega stvorili, tako ćemo 
ponovo iz ništa stvoriti" (Hl-Muminun, 104) 

Tako dolazimo do nedvojbenog zaključka da je sve na 
ovom svijetu od Allaha. Danas se u svijetu govori o genet- 
skim faktorima koji mogu poboljšati kvalitet vrsta i još nekih 
drugih stvari. Međutim, želimo pitati one koji se upinju u tim 
pričama: da li ste vi proizveli te genetske faktore, ili su oni 
produkt Allahovog stvaranja? Dakako, oni ih uzimaju kao već 

stvorene pojave, pa ako žele reći da su produkt njihovog učin- 
ka, neka ih stvore iznova. A ako to ne budu u mogućnosti, a 
sigurno neće moći, neka onda poštuju zakonitosti Allahovog 
stvaranja u svijetu, prihvatajući da sve Njemu pripada, a nika- 
ko njima samima. 

OVO JE ALLAHOVO STVARANJE 



Posmatrajući civilizacijski napredak čovjek treba razmi- 
šljati u skladu s duhom vjerovanja, i civilizacijski napredak gle- 
dati kao Allahov dar. 

Jedne prilike bio sam u posjeti američkom gradu San 
Francisku, gdje su me željeli zadiviti naučno-tehnološkim na- 
pretkom. Odveli su me u najveći hotel u kojem sve funkcio- 
nira na dugme, i u kojem se svaka usluga na automatski način 
realizira, tj. ne mičući se iz sobe ti dobiješ ono što poželiš. 
Pritisneš na dugme i dobiješ findžan kahve koji si poručio, ili 
pak, šolju čaja ili tanjir hrane koju si poželio. Upitali su me šta 
mislim o tim mogućnostima? 

Odgovorio sam: "Kada su ljudi uspjeli sa svojim moguć- 
nostima da to postignu, kakav li će biti Džennet koji je Uzvi- 
šeni stvorio? Mora biti da su u njemu blagodati mnoštvo puta 
ljepše i raznovrsnije od onih koje će čovjek moći napraviti ma 
koliko bude napredovao u znanosti i tehnologiji.'* 

Međutim, valja reći da su već navedene blagodati hotela 
rezultat napora velikog broja ljudi: neko je radio na mljevenju 
kahve, drugi je pripremio vruću vodu, treći stavio šećer, četvr- 
ti je pazio na dostatnost količine pa je čim nestane, dodavao 
novu. Prema tome, sve blagodati koje su produkt ljudskog 

napora traže učešće velikog broja ljudi i ne događaju se u tre- 
nu pritiskom na dugme, već nakon golemog truda. 

Nije, dakle, stvar u tome da pritiskom na dugme dobijaš 
sve što poželiš, kao što se to čovjeku na prvi pogled čini. Da 
li će ljudi ikada, bez obzira na naučni razvoj, biti u pozici- 
ji dostaviti čovjeku što mu god padne napamet, da to bude 
pred njim? To je sigurno nemoguće, međutim u Džennetu će 
vjernik, s Allahovom moći, pred sobom imati sve što poželi. 
Dakle, ne rezultatom ljudskih mogućnosti već Allahove moći, 
i to treba biti imanska logika kojom ćemo se rukovoditi kod 
susreta sa novim znanstvenim otkrićima. 

Ako nam bude rečeno, naprimjer, da za pola sahata vo- 
žnje avionom možemo stići na kraj zemaljske kugle, što do 
sada nije moguće, ali ako se ostvari, trebamo propratiti riječi- 
ma "subhanallah" (Slavljen neka je Allah). Ostvari li, pak, čo- 
vjek taj izvanredni tehnološki napredak, šta tek reći za Allaho- 
ve mogućnosti ? 

Sav znanstveni napredak na Zemlji u suštini je otkrivanje 
Allahovih zakonitosti koje je On uspostavio, a rezultat je čo- 
vjekovog djelovanja i uvažavanja prirodnog slijeda događanja 
za ostvarivanje rezultata. 

Naučno-tehnološki napredak približava nam mogućnosti 

koje je Tvorac položio u kosmosu kako bismo spoznali Nje- 
govu veličinu, i bili uvjereni da je ono što će biti na ahiretu 
blagodat koja se ne može opisati. Zato nas ove stvari ne bi 
smjele udaljavati od vjere, već naprotiv približavati vjeri. Ne 

bismo smjeli biti umišljeni, već bi to trebalo povećati našu 

pokornost Uzvišenom Allahu. Nažalost, mi naučni progres 
ne poimamo imanskim razumijevanjem, već stavom i razmi- 
šljanjem da je čovjek napravio u svijetu nešto što nadmašuje 
sve druge mogućnosti! 

Kada je čovjek stigao na Mjesec šta su ljudi rekli u vezi 

Allahovih riječi u ajetu: 

,f 0 družine džina i ljudi, ako možete da preko granica 
nebesa i Zemlje prodrete, prodrite, moći ćete prodrijeti 
jedino uz veliku moć!" (Lir-Rahman, 33) 

Neki su tumačeći dolazak čovjeka na Mjesec kazali kako su 
ljudi i džini uprkos postavljenom Allahovom izazovu da pređu 
granicu nebesa i Zemlje ipak to učinili. Druga skupina učenjaka 
tumačila je da se pod 'Velika moć" misli na moć znanja i nauke. 

V 

Želimo reći da to nije tako, već je riječ o Allahovoj moći, 
tako da nema potrebe stvar tumačiti na drugi način. 

Mjesec je jedno od nebeskih tijela najbliži Zemlji, a gdje 
su tek granice nebesa i Zemlje o kojima je riječ u kur'anskom 
ajetu? 

To jc samo jedna zvijezda na najbližem nebu, a gdje su tek 
"sedam spratova nebeskih" koji ga nadvisuju. Svako nebo 
zauzima ogromno prostranstvo o kojemu niko ništa ne zna do 
Uzvišeni Njegov Stvoritelj. 

ff Mi smo nebo najbliže vama sjajnim zvijezdama 
okitili." (Ks-Saffat, 6) 

Sve što vidimo na zemlji, u nekim se elementima nalazi na 
najbližem nebu, ali šta tek reći za nebeska tijela, tijela koja su 
udaljena milionima svjetlosnih godina. 

Kada bi čovjek, recimo, bio u stanju putovati brzinom 
svjetlosti, što je zastrašujuća brzina, a uz to akumulirao svu 
zemaljsku energiju, to opet ne bi bilo dovoljno da samo jedan 
čovjek probije granice vasione, putujući brzinom svjetlosti, 
imajući pri tom na umu da ljudsko tijelo ne može podržati tu 
brzinu. 

Rekli smo: predpostavimo da čovjek može putovati br- 
zinom svjetlosti, opet bi mu trebalo milion godina da dođe 
do spomenutih, dalekih nebeskih tijela (zvijezda) i to onih o 
kojima imamo saznanje. Šta je s onim zvijezdama, svjetovima 
i suncima o kojima ne znamo ništa. 

Ako je čovjek uspio, zahvaljujući nauci, tj. teleskopima, 
prodrijeti u daljinu vasione, šta li je tek krajnja granica nebesa 
i zemlje? 

Gdje je Mjesec u odnosu na te granice? Naravno da uda- 
ljenost Mjeseca ne predstavlja ništa u poređenju sa širinom i 
granicama nebesa koje niko od ljudi nije u mogućnosti doku- 
čiti, osim uz Allahovu moć. Zapitajmo se sada: zašto je u ajetu 
rečeno "moći ćete prodrijeti jedino uz veliku moć", i zašto 
ajet nije prestao s riječima: 

"0 družine džina i ljudi, ako možete da preko granica 
nebesa i Zemlje prodrete, prodrite?" 

Kada bi bilo kazano da džini i ljudi ni u kom slučaju neće 
moći preći granicu nebesa i Zemlje, onda bi se sumnja nadvila 
nad Poslanikovim miradžom-mudžizom. 

Poslanik je jedini između svih drugih stvorenja, meleka, 
džina i ljudi, prešao Sidretul-munteha, a to je granica gdje se 

zaustavljaju znanje i mogućnosti svih Allahovih stvorenja, pa 
i najbližih Mu meleka. 

Riječi Uzvišenog Allaha: "Moći ćete prodrijeti jedino uz 
veliku moć", potvrđuju istinitost Poslanikovog miradža, jer je 
on upravo uz Allahovu moć dospio do Sidretul-munteha, pa 
čak i dalje. Naime, Džibril je na ovom putovanju išao pred Po- 
slanikom s neba na nebo sve do te granice, a onda zatražio od 
njega da sam nastavi, rekavši: Ako nastavim dalje, bit ću spržen? 

Poslanikov prolaz preko granice desio se uz Allahovu 
moć, a tijelo Poslanika je penjući se s neba na nebo mijenja- 
lo strukturu kako bi moglo podnijeti to svjedo božansko na 
nebesima. 

Zato pitamo one koji, tumačeći ovaj ajet, govore o moći 
nauke i znanja: gdje je to znanje naspram Allahove moći? 
A On Uzvišeni u Svojoj jasnoj Knjizi rekao je: 
ff ...a vama je dato samo malo znanja." (El-Isra, 85) 
Pa da li je to malo znanja dostatno čovjeku da probije granicu 
nebesa i Zemlje? Naravno da nije. Stoga je previd napravio 
svaki onaj ko se poziva na nauku i znanje tumačeći probijanje 
granice nebesa i Zemlje. Allahova moć je provela Poslanika do 

Sidretul-munteha, a onda i dalje. 

VJEROVANJE I NAUČNI NAPREDAK 

Onima opčinjenim ljudskim znanjem i naukom želim ka- 
zati sljedeće: ako je čovjek s malo znanja koje mu je Allah 
dao uspio napraviti ovu civilizaciju i ostvariti ovaj začuđujući 
naučni napredak koji imamo, kao i napredak koji će postići 
generacije do Sudnjeg dana, šta je tek u stanju Allah učiniti 
Svojim znanjem na ahiretu? 

Trebalo je da naučni napredak u nama poveća vjeru u 
Allaha i pokornost prema Njemu, i to upravo iz razloga što 
živimo u svijetu koji se temelji na poduzimanju pretpostavki 
za rezultat, te svijesti o različitim sposobnostima ljudi u mo- 
gućnosti njihovog ostvarivanja. 

Allahova je pomoć uz ostvarenje pretpostavki zagaranto- 
vana svim ljudima: onaj ko ozbiljno radi na ostvarenju pretpo- 
stavki bit će uspješniji od drugoga. Komad zemlje koji čovjek 
dobro obrađuje i za koji izabere kvalitetno sjeme, dat će mu 
dobar prinos, a komad zemlje koji se ostavi neobrađen i bez 
poljoprivrednog staranja, neće dati ništa. 

Allah je na ovom svijetu dao stvari koje se događaju bez 
čovjekovog utjecaja, a u kojima on bez ličnog napora i zalaga- 
nja nalazi korist, dok postoje druge stvari koje se ne ostvaruju 
bez čovjekova truda. I jedno i drugo odvija se zahvaljujući 
Allahovoj moći. 

Primjer prvih stvari jesu: Sunce, Mjesec, atmosferski 

omotač... Sve donose čovjeku korist a da on ne mora učiniti 
bilo kakav napor. I to je dar jednak prema svima: ne daje se 

jednom više od drugog, niti je namijenjen jednom narodu ili 
jednoj kategoriji ljudi, a uskraćen drugima. 

Primjer drugih stvari jesu sve druge pojave na zemlji: ako 
zemlju budeš obrađivao i posijao sjeme, imat ćeš plodove. A 
ako ne budeš to učinio nećeš ništa ni imati. 

Budeš li poduzimao istraživanje u utrobi zemlje, naći ćeš 
naftu, minerale i slične stvari, a ako to ne budeš radio nećeš 

naći ništa. Zemaljski napredak i razvoj, te razlika među drža- 
vama temelji se upravo na stvarima koje zavise od čovjekove 
inicijative i truda. 

Onaj ko bude ozbiljno radio i trudio se, ostvarujući nuž- 
ne pretpostavke razvoja, bit će napredniji, dok drugi, koji to 

zanemare, neće ništa imati. Bilo je za očekivati da mi, kao vje- 
rujuća zajednica, realizirajući pretpostavke razvoja na zemlji, 
ostvarimo napredak. Međutim, mi to nismo uradili, a svjedoci 
smo da drugi, koji su realizirali pretpostavke razvoja na zemlji, 
ostvaruju napredak! 

Narodima koji su poduzeli pretpostavke za razvoj i na- 
predak života na zemlji, pa makar bili i nevjerničke or jentacije, 
Allah će dati ovosvjetski uspjeh: 

"Onome ko bude želio nagradu na onom svijetu - 

umnogostr učiti ćemo mu je, a onome ko bude želio na- 
gradu na ovom svijetu — dat ćemo mu je, ali mu na onom 

svijetu nema udjela. (Eš -Šura, 20) 

Postizanje na ovom svijetu proizilazi iz onog segmenta 
što je davanje m Allahovog gospodstva i vlasti, i nužno se te- 
melji na realizaciji pretpostavki razvoja. 

Uzvišeni Allah od početka stvaranja svijeta dao nam je 
bez ikakvih uvjeta i nužnih pretpostavki osnovne stvari za 
život i njegov kontinuitet. Allah je od Ademovog silaska na 
Zemlju osigurao vodu, zrak i hranu što su osnovne stvari za 
život. S obzirom da je Allah čovjeka spustio na Zemlju On 

mu je osigurao izvore odakle če piti, plodove koje če jesti, zrak 
koji če udisati i zemlju koju če nastanjivati. Sve ove stvari do- 
laskom na ovaj svijet čovjek nalazi osigurane a da prethodno 
nije potrebno da za njih uloži napor. Ukoliko želiš podignuti 
kvalitet života nužno je da razumski potencijal koji je dar od 
Allaha, iskoristiš u istraživanju svijeta koji je dat čovjeku na 
raspolaganje. 

Tako čemo doči do udobnijeg i kvalitetnijeg života u ko- 
jem se, kako smo več rekli, stvari ostvaruju u kračem vremenu 
i s manjim trudom. 

ALLAHOVA ZNAMENJA 
I OSVAJANJE KOSMOSA 

Allah nam je dao ono što nam je neophodno za život, 
a podario nam je i razum pomoću kojega možemo ostvariti 
udoban život. On traži od nas da razmišljamo o Njegovim 
znamenjima i da ne prolazimo nemarno pored njih. Napre- 
dak i otkrića rezultat su napora naučnika koji su razmišljali o 
Božijim znamenjima i koji su uspjeli otkriti zakonitosti prema 
kojima ona funkcionišu i to upotrijebiti za unapređenje života. 
Nauka nije ništa drugo do tumačenje Allahovih znakova na 
Zemlji. 

Međutim, hajdemo se zapitati: da li nas je Allah stvorio da 
živimo samo u svijetu uzroka? Nikako! To je samo jedna etapa 
u dugom životnom putovanju, a u kojoj se moramo potruditi 
da bismo imali ugodne trenutke. 

Pa tako svi koji su čovječanstvu ostavili naučna otkrića 
namučili su se dok su došli do njih; možda su noći i noći pro- 
veli bez sna, pa su ulagali napore da dođu do onoga što su 
željeli. To je zakonitost ovoga svijeta. Da bi položio moraš 
učiti, a da bi zaradio plaću moraš raditi. I sve tako. 

Allah nam, međutim, želi skrenuti pažnju da postoji i dru- 
ga vrsta Allahovih darova, i to u okviru onoga što pripada 

Allahovoj Jednoći. A da bi zaradio te darove nužno je da činiš 
dobra djela na dunjaluku i da se pridržavaš puta koji je Allah, 
dž.š., odredio kako bi uživao Njegove blagodati na ahiretu. 

Koliko god se budeš trudio na dunjaluku i uživao u blago- 
datima, to će biti okončano smrću ili ograničenim dobitima. 
Na ahiretu, pak, Allah će ti dati trajno uživanje u blagodatima 
kao nagradu za napor na dunjaluku i dosljednost u slijeđenju 
Njegovog puta. 

Ukratko možemo reći sljedeće: 

- Logično bi bilo kazati da čovjekov napredak u naučnom 
pogledu mora rezultirati srčanijim uvjerenjem u vjeri i iskre- 
nijom predanošću Stvoritelju, a to znači da sve što postoji u 
kosmosu trebamo vezati za Njega, Tvorca i Darivaoca. 

Trebamo spoznati da nije bilo moguće ostvariti napredak 
i kvalitet života na zemlji bez otkrivanja Njegovih znamenja i 
zakonitosti. 

Umjesto da sve pripisujemo Onome ko je stvarni činilac, 
mi smo to pripisati sebi, ustvrđujući da smo to sami sve po- 
stigli. Mi smo umislili da razumom i našim pravilima može- 
mo upravljati svim stvarima, zanemarujući da nam je to Allah 
potčinio. 

Tu počinje udaljavanja od Allahovog plana i vjerovanje u 
ljudski plan, a sve zbog opčinjenosti čovjeka vlastitim razu- 
mom i sposobnostima. 

PRIRODNO" IMA SVOJ KRAJ 

v 

Čovjek se na ovom svijetu navikao na neke stvari koje su 
postale sastavni dio njegovog života i kojima ne pridaje pažnju. 
Tc stvari nazivamo stalnim i nepromjenjivim na ovom svijetu. 
Čovjek se navikao da Sunce svaki dan izlazi i zalazi. Navikao se 
na dan i noć, na mora i njegove zakonitosti, na Zemlju i njen 
izgled... Svi ovosvjetski darovi stalni su i nepromjenjivi. Stoga 

ih čovjek prihvata ne razmišljajući o njima kao da su njegovo 
stečeno pravo. Ne razmišlja o njihovom stvaranju niti o načinu 
njihovog funkcioniranja. Ne pita se o snazi i sili koja ih je stvo- 
rila, koja nad njima bdije i koja ih održava da rade tako precizno. 
Mnogo je ljudi koji nc razmišljaju o tim stalnim darovima na 
Zemlji, već ih prihvataju kao stvari koje funkcioniraju same po 
sebi i koje im same po sebi daruju blagodati. 

Doista, čudno je da ljudi uvećavaju svoja znanja s prola- 
skom vremena, a da se u isto vrijeme manje drže Allahovog 
puta. Svakim danom mi saznajemo sve više o Allahovim za- 
konitostima i dokazima u univerzumu. Trebalo bi da nas ta 

saznanja približe Uzvišenom Allahu Koji nam otkriva tajne 
Svoje moći u univerzumu. Naprotiv, uvećanje saznanja poja- 
čava naše ovosvjetske strasti, ustrajavanje u njima, kao i mate- 
rijalna shvatanja u pogledu ovosvjetskih pojava i darova. 

Kako vrijeme prolazi strasti sve više nadvladavaju ljudsku 
dušu. Svaki dan koji prolazi daje nam više znanja, ali u isto 
vrijeme smanjuje našu ustrajnost u slijeđenju Allahovog puta, 
što potvrđuju riječi Uzvišenog: "Uistinu, čovjek se uzobjesti 
čim se neovisnim osjeti, a Gospodaru svome če se, doista, 
svi vratiti!" (El-Alek, 6,7,8) 

Ljudska nepokornost i pobuna pojavljuje se onda kada se 
čovjek osjeti neovisnim od Uzvišenoga Allaha i kada više ne 
osjeća potrebu za ibadetom. Putem nauke prividno ostvaruje- 
mo svoje želje. Kada želimo putovati nalazimo da je veoma la- 
hko, ugodno i brzo putovati klimatiziranim avionima u kojima 
čovjek ne osjeća umor. Kada želimo hranu ili piće nalazimo je 
pripremljenu na savremen način i spakovanu u čistim kesama. 
U stanju si dok sjediš u svojoj kući upotrebom telefona poru- 
čiti i dobiti sve što želiš. Kada budemo bolesni na raspolaga- 
nju su nam najsavremeniji aprati koji snimaju sve ono što je u 

nama, o čemu ništa ne znamo. Tako otkrijemo gdje se nalazi 
bolest, njenu vrstu i način njenog liječenja. Savremeni apara- 
ti pokazuju nam sve dijelove ljudskoga tijela. Presjek mozga 
pokazuje nam mjesto udara ili povrede. Presjek jetre određuje 
nam mjesto bolesti, njen stepen i način njenog liječenja. La- 
boratorijske analize krvi toliko su napredovale da nam daju 
preciznu sliku o svim sastojcima krvi. Zbog svega toga ljudi 
su počeli vjerovati da je ljekar taj koji daje zdravlje. Ustvari, on 

je samo osoba koja pacijenta podvrgava liječenju, a pacijenta 
liječi Uzvišeni Allah. 

Nekada ljekar propiše pogrešan lijek što bude uzrokom 
smrti pacijenta. Nekada se izliječenje dogodi uz pomoć mla- 
dog ljekara koji je tek završio studije, dok njegovi profesori 
koji su ga učili nisu bili u stanju pronaći načine izliječenja. To 

ne znači da ljekar-mladić zna više od svojih učitelja, od kojih je 
crpio znanja, već da svako izliječenje ima svoje vrijeme koje je 
odredio Uzvišeni Allah. Kada dođe to vrijeme, Uzvišeni Allah 
ljekaru-početniku otkrije tajnu lijeka pomoću kojeg će izliječiti 
pacijenta, dok njegovi učitelji nisu bili u stanju pronaći lijek. 
Ljudi, pak, toga nisu svjesni i stoga pripisuju izliječenje geni- 
jalnosti ljekara! 

Tako ljudi rijetko imaju na umu božansku moć. Njihovo 
pouzdanje u ljudsku moć povećavaju vidljiva ostvarenja koja 
postižu, obraćajući pažnju na ljudske uzroke, dok zaboravljaju 
Uzvišenoga Allaha - uzroka nad svim uzrocima, obožavaju 

blagodat, a zaboravljaju na Onoga ko je daje. Kada neko od 
njih donese neku vrstu izvrsnoga voća, kaže ovo je proizvod 
njive tog i tog poljoprivrednika, zaboravljajući pri tome da je 
njegov darovatelj i stvoritelj Uzvišeni Allah. 

Malo je ljudi, na žalost, koji kada počinju jesti izgovaraju 
riječi "U ime Allaha" Koji ju je dao, stvorio i poklonio ljudima. 
Malo je onih koji nakon što se najedu kažu: "Hvala Allahu" 
Koji ih je opskrbio tim blagodatima. Čovjek obožava svoj ra- 
zum misleći da su blagodati koje je ostvario u životu rezultat 
njegove inteligencije. Misli da je mislilac, genijalac i time se hva- 
liše pred ljudima. U uvjerenju je da neće ostati bez blagodati 

zato što dobro radi i o svemu vodi računa, upravo onako kako 
je vlasnik dvije bašče pripisao blagodat samome sebi, o čemu 
nam pripovjeda časni Kur'an: ff I uđe u vrt svoj, nezahvalan 
Gospodaru svome na blagodatima, govoreći: f Ne mislim da 
će ovaj ikada propasti, i ne mislim da će Smak svijeta ikada 
doći; a ako budem vraćen Gospodaru svome, sigurno ću ne- 
što bolje od ovoga naći. 1 " (El-Kehf, 35, 36) 

Vlasnik bašča pripisao je blagodat samome sebi, tvrdeći 
da je sa svojim ljudskim činiocima u stanju sačuvati i produži 
tu blagodat i da ona nikada, neće nestati! 

Kada vidimo neku lijepu stvar, potrebno je da pohvalimo 
njenoga tvorca. Mi danas hvalimo čovjeka govoreći da je taj i 
taj čovjek od svoje zemlje napravio Džennet, da je neki drugi 
učinio to i to, da je treći izumio to i to, ne spominjući da je to 
učinio uz Allahovu pomoć Koji daje i uskraćuje!! 

Ako slijedimo ispravni put, štitimo sebe i druge. 

Neki se ljudi oslanjaju na stvari koje im pružaju lagodnost 
i obezbjeđuju blagodat i misle da su svojim postupcima neo- 
visni od Allahove moći. Današnji čovjek vjeruje u sebe i sam 
sebi kreira zakone koji su u suprotnosti s Allahovim putem. 
Ne zadovoljava se samo time već nebeski put i koncept života 

opisuje kao nemilosrdan put, izmišljajući da je on zaostao i 
da nije u skladu sa vremenom u kojem živimo. Istina je da je 
zaostao onaj koji se udaljava od Allahovog puta. 

Postavlja se pitanje u čemu je tajna ljudskoga oslanjanja na 
materijalne stvari? To se dešava zato što materijalističko poima- 
nje života ne ograničava čovjeka određenim kodeksom pona- 
šanja i što ono ne sputava njegove strasti i prohtjeve. Allahov 

put pak ograničava ljudsko ponašanje onim pravilima koja će 
čovjeku obezbjediti častan život. Mi na to ne obraćamo pažnju. 

Kada je Uzvišeni Allah kazao "Ne kradi" to ne podrazu- 
mjeva da je ograničio samo moju slobodu da ispružim svoju 
ruku prema tuđem, već u stvarnosti podrazumjeva da je ogra- 
ničio cjelokupno društvo da ispruži svoju ruku prema mome 
vlastitome imetku. Na taj način Uzvišeni me čuva, mene kao 
slaboga pojedinca od društva koje je u stanju da mi oduzme sve. 

Kada Uzvišeni od mene traži da ne narušavam i ne napa- 
dam na čast drugih, time ograničava moju slobodu da zavedem 
ili napadnem udatu ženu, onda kada mi se ona dopadne. Ali, 
mi ne uviđamo da je Uzvišeni ovom zabranom spriječio hiljade 
oženjenih muškaraca i mladića da naruše i atakuju na moju čast. 

Tako uviđamo da slijeđenje Allahovog puta štiti nas, naše 
imetke, časti i djecu. Moja uska viđenja i nadošle strasti čine 
da zaboravim ono od čega me čuva slijeđenje Allahovog puta. 
Stoga se dešava da kada god materijalna civilizacija uznapre- 
duje moral ljudi počne padati i spušati se na najniže stupnjeve. 
Ono što je zabranjeno postane dozvoljeno na osnovu običaja 
društva, a ne u skladu s Allahovim zakonima. 

Kada čovjek misli da je neovisan sa svojim znanjem, po- 
ložajem, imovinom, snagom ili s bilo čime što mu je Uzvišeni 
Allah darovao, Uzvišeni učini nešto da bi ga izveo iz te pret- 
postavke u stvarnost. To se dešava ili putem smrti, ili dola- 
skom Smaka svijeta kada će se porušiti sve ono na šta se je 
čovjek navikao na dunjaluku, a za šta je mislio da je to sam 
ostvario, da bi mu Uzvišeni Allah tada rekao: "Ako si sve to 
sam ostvario, onda to i sačuvaj!" 

Prva životna istina jeste smrt, pred kojom sve ono što 
je na svijetu stoji nemoćno i pokorno. Najpoznatiji ljekari za 
koje ljudi misle da im čuvaju zdravlje i život stoje nemoćni 
i pokorni pred smrću ne posjedujući nikakvog sredstva niti 
metode za njeno sprečavanje. 

Isto tako, uvjerenje da je blagodat u stanju da ostvari že- 
lje čovjeka i da on sa svojom snagom i vlašću može činiti šta 
god hoće, stoji nemoćno u ispunjenju njegove želje da mu 
dadne moć i snagu koja će zadržati život u njegovom tijelu. 
U samrtnim časovima čovjek uvidi sve ono što mu je do tada 

bilo skriveno, kao i sve ono o čemu ga je obavijestio Uzvišeni 
tražeći od čovjeka da u Njega vjeruje. U tim će trenucima sve 
to čovjek uvidjeti. To su trenuci kada se gasi ljudska priroda 
i kada čovjek koji je do tada bio uvjeren da je sposoban, jak 
i moćan postaje jadan, ponizan i nemoćan da bilo šta uradi. 

Kada duša izađe iz čovjeka, s njom nestane i svega onoga 
na što se bio navikao, a on dolazi u drukčiji svijet na koji nije 
naviknut. Smrt pak nije kraj, kako to mnogi misle, već je to 
prelazak iz jedne u drugu vrstu života, iz ovosvjetskog života, 
koji ima svoje zakonitosti u berzehski život, nad kojim vladaju 

V 

drukčije zakonitosti. Čovjek tada vidi ono što do tada nije vidio. 
Stoga Uzvišeni AUah kaže: f Ti nisi mario za ovo, pa smo ti 
skinuli koprenu tvoju, danas ti je oštar vid." (Kaf, 22) 

Allahov je Poslanik, s.a.v.s., rekao: "Ljudi spavaju, kada 

umru, probudit će se." 

Kako to da Allahov Poslanik, s.a.v.s., kaže: "Ljudi spavaju, 

kada umru, probudit će se? I" Kako to Poslanik, s.a.v.s., kaže, 

kada oni na ovom svijetu žive u budnom stanju? Kako će se 

probuditi onda kada umru? Kako to da čovjek na ovom svi- 
jetu spava, mada na njemu živi, a da onda kada legne u grob, 

postane budan? 

Odgovor na ovo pitanje krije se u činjenici da ljude na 
ovome svijetu njihovi prohtjevi, imeci i ono što žele ostvariti 
odvraćaju od stvarnosti ovosvjetskog života, tako da ne razmi- 
šljaju o Allahovim dokazima koje im Uzvišeni jedan za drugim 
predočava, da bi vjerovali. Oni okreću leđa od tih dokaza kao 
da spavaju, ne opažajući stvarnost koja je oko njih. Kada umru, 
oni će posve jasno i bez ikakve sumnje uvidjeti sve ono što im je 
Uzvišeni obećao. To će biti trenutak budnosti i svijesti o Allahu, 

načinu života koji je on propisao i stvarnosti dunjaluka. 

"Čovjek-spavač" na ovom svijetu kreće se udaljen od 
upute, jer su mu oči zatvorene. Kada bi njima pogledao, uvi- 
dio bi i spoznao neke stvari. Prva stvar na koju će čovjek naići, 
a da na nju nije bio naviknut na ovom svijetu jeste smrt. U 
časovima smrti vidjet će svoj daljnji put — put koji će ga voditi 

prema Džennetu ili prema Džehenemu. U tim trenucima će 
čovjek zasigurno znati da će umrijeti. Ljudi su u uvjerenju da 
su samrtni časovi svakoga čovjeka istovjetni sa samrtnim ča- 
sovima drugoga čovjeka, jer svaki čovjek doživljava samrtne 
časove nakon kojih umire. Uzvišeni Allah obavjestip nas je, da 
se ovosvjetski život u samrtnim časovima, u kojima se čovjek 
oprašta od ovoga svijeta, ne završava kod svakoga čovjeka na 
istovjetan način. Odatle počinju razlike. Uzvišeni Allah je re- 
kao: "One kojima će meleki duše uzeti-a oni čisti, i kojima 
će govoriti: f Mir vama! Uđite u Džennet zbog onoga što ste 
činili! 1 " (En-Nahl, 32) 

63 



Muhammed M . Š a ' r a v i 



Dakle, dobar čovjek koji je vjerovao u trenucima smrti vi- 
djet će meleke, a čovjek-nevjernik također će u samrtnim ča- 
sovima vidjeti meleke, ali u potpuno drukčijem obliku. Dobar 
čovjek koji je vjerovao vidjet će meleke Božije milosti koji će 
mu donijeti radosnu vijest o Džennetu što mu je pripremljen. 
Meleki će mu nazivati selam. Njihova lica ulivat će radost i tada 
će se čovjek-vjernik obradovati, jer će preći u dobar život koji 
je bolji od onoga što ga je imao na dunjaluku. Njegovo lice bit 
će veselo, on će biti oslobođen okova ovoga svijeta i uvidjeti da 
je ovaj svijet koji je za njega bio svojevrsni ispit završen i da će 
se on preseliti u svijet blagodati u kojem će voljom Uzvišenog 
Allaha uživati, lice vjernika tada će blistati. Kada ga neko u 
samrtnim časovima pogleda, spoznat će da on osjeća kako se 
seli na bolje mjesto od onoga u kojem je do tada živio i da se 
Allahovo obećanje o dobrom završetku zaista i ostvarilo. 

Nevjernik će također u samrtnim časovima ugledati meleke. 

O tome Uzvišeni Allah govori opisujući taj nesretni susret: ff A 
da si 8 amo vidio kad su meleki nevjernicima duše uzimali i po 
licima ih njihovim i straga udarali: 'Iskusite patnju u ognju. 
To je za ono što ste rukama svojim pripremili, jer Allah nije 

nepravedan robovima Svojim!'" (El-Enfal, 50, 51) 

Tako u samrtnim časovima uviđamo ogromnu razliku iz- 
među čovjeka vjernika i čovjeka nevjernika. Tada će čovjek 
vidjeti i ono što je za života smatrao lažnim i kaznu koja ga 
čeka. Ako imaš snage i moći, ukloni od sebe tu kaznu i pobje- 
gni od nje. 

Tvoja te je snaga zavarala na dunjaluku pa si griješio, bio 
neposlušan, a o Allahu si kazao ono što nije istina. Uzoholio si 

se na Zemlji, a sada je završeno sve ono na što si se bio navikao 
u tvome dunjalučkom životu. Tvoja božanstva koja si obožavao 
mimo Allaha nestala su, jer su lažna. Tvoji prijatelji koji su ti 
pomagali u ništavnim stvarima i grijehu, ne mogu ni tebi ni sebi 
donijeti nikavu korist niti štetu. Svako onaj ko ti je nepravično 
pomagao na ovom svijetu, postao je nemoćan da te sada zaštiti! 

POKAZIVANJE VATRE... 
KAKO ĆE SE DESITI? 

Kur'an nam pripovjeda da će nevjernik u samrtnim časo- 
vima doživjeti udarce i neprijatnosti od meleka, jer se koristio 
Allahovim dobrima ne zahvaljujući Mu na njima. Poznato je 
da kazna ne može postojati bez prisustva života u tijelu čovje- 
ka, jer mrtvo tijelo nije u stanju osjetiti bol. Da bi tijelo osjetilo 
bol u njemu mora postojati duša, pa stoga zaključujemo da se 
udarci i nanošenje neprijatnosti od meleka dešava u samrtnim 
trenucima dok se u tijelu još uvijek nalazi život. Zbog toga 
nevjernik u tim trenucima ima namršteno lice i mišići njego- 
vog tijela i lica su skupljeni, jer uviđa crni put koji ga čeka. U 
samrtnim trenucima će se napraviti razlika između vjernika 
i nevjernika, što nije bio slučaj u životu na ovom svijetu na 
kojem nevjernik može imati položaj, snagu, vlast, veličinu i 
čast koju nema vjernik. U časovima smrti počinje se javljati 

razlika među njima i prestaje sve ono na šta smo se bili navikli. 
Tako će nevjernik vidjeti meleke koji će mu predočiti predvor- 
je kazne koja ga očekuje zastrašivši ga udarcima. Vjernik će 
tada ugledati meleke koji će mu predočiti predvorje blagodati 

i donijeti mu radosnu vijest o Džennetu. U trenucima smrti 
meleki će nevjernicima uputiti izazov o čemu govore riječi 

Uzvišenog: "A da ti je vidjeti nevjernike u smrtnim muka- 
ma, kada meleki budu ispružili ruke svoje prema njima: 
'Spasite se ako možete! Od sada ćete neizdržljivom kaznom 
biti kažnjeni zato što ste na Allaha ono što nije istina izno- 
sili i štoste se prema dokazima Njegovim oholo ponašali. 1 " 

(H-Erfam, 93) 

Meleki će svakome nevjerniku u časovima smrti kazati: 

"Ako sada imaš snagu, kako si to tvrdio na dunjaluku, onda se 
izbavi iz ovoga u čemu si se našao! Spasi se, ako imaš snagu ili 
utjecaj, ali to nisi u stanju. Na dunjaluku si tvrdio da posjedu- 
ješ moć i snagu. Sada kada si uvidio istinu, uvjerio si se da sva 
snaga pripada Allahu i da je sva snaga i vlast koju si imao bila 
od Allaha. Ti sam po sebi nisi ništa ni posjedovao, nego si sebi 

umislio da nešto možeš i da si sposoban da to uradiš. Sada se 

nalaziš pred trenutkom istine u kojem nema nimalo sumnje." 
Kada se čovjek seli u berzheski život, a to je vrsta života 

koji čovjek živi između smrti i proživljenja i to se smatra jed- 
nom vrstom egzistencije o čijim zakonitostima nas je Uzvišeni 
Allah u maloj mjeri obavijestio. 

Mrtav čovjek čuje, ali nije u stanju da odgovori ljudima. 
Allahov Poslanik, s.a.v.s., razgovarao je s nevjernicima poginu- 
lim u Bici na Bedru i dozivao ih. Kazao je: "O Ebu Džehle, 

0 Umejje b., Halef, o Utba b. Rebi'a, o Šejba b. Rebi'a, zar se 
niste uvjerili da je ono što vam je obećao vaš Gospodar istina? 

1 ja sam se uvjerio da je ono što mi je obećao moj Gospodar 
istina." Omcr, r.a., slušajući Vjero vjesnikove, s.a.v.s., riječi, rekao 
je: "Allahov Poslaniče, kako će oni čuti i kako će ti odgovoriti, 

kad su se njihova tijela već usmrdjela? Vjerovjesnik, s.a.v.s., 
mu je na to rekao: "Tako mi Onoga u Čijoj ruci je moja duša, 
vi ništa bolje ne čujete moje riječi od njih, ali oni nisu u stanju 
da mi odgovore." 

Uzvišeni Allah nas je obavijestio o nekim stvarima koje će 
se dešavati umrlima u njihovim grobovima: "Oni će se ujutro 
i navečer u vatri pržiti, a kada nastupi Čas: 'Uvedite farao- 
nove ljude u patnju najtežu!'" (El-Mu'min, 46) 

Navedeni ajet podrazumjeva da postoji berzehski život u 
kojem će čovjek biti svjestan i u stanju da raspoznaje stvari. 
Da je kojim slučajem grob mjesto u kojem nema nikakvog ži- 
vota, ne bi bilo moguće da se faraonovim ljudima vatra prika- 
zuje dva puta dnevno, što znači da su oni u stanju da razaznaju 
stvari jer u protivnom ne bi znali da je to što vide vatra u kojoj 
će se mučiti. To predočavanje vatre svaki dan im zasigurno za- 
daje žestoki psihički bol, jer podrazumjeva poruku koja nago- 
vještava da će se oni u njoj mučiti. Iščekivanje nevolje nekada 

je teže od nje same. Da im to kojim slučajem ne nanosi bol, 
ona im ne bi bila ni predočena, jer tada ne bi imala nikakvog 
očekivanog cilja. 

VRIJEME I BERZEHSKI ŽIVOT 

Riječi Uzvišenog: "Oni će se ujutro i navečer u vatri prži- 
ti, a kada nastupi Čas: 'Uvedite faraonove ljude u patnju naj - 

težu!"', ukazuju da u berzehskom životu postoji neka vrsta vre- 
mena koja se razlikuje od mjerila vremena u kojem mi živimo, 
jer su riječi koje su upotrijebljene u značenju ujutro (guduvven) i 
navečer {aiijjeri) vremenska doba i obilježja vremena. 

Ovdje nam se postavlja pitanje kada će se faraonovi ljudi 
pržiti u vatri? Navedeni ajet upoznaje nas s dvije situacije: a to 
su gledanje vatre i uvođenje u nju. Jesu li faraonovi ljudi gleda- 
li vatru u svome ovodunjalučkom životu? Naravno da nisu, jer 
da su je tada ugledali, oni bi pali na sedždu Uzvišenom Allahu 
i ubili bi faraona, svoje lažno božanstvo, jer će ih on povesti u 
vatru, o čemu svjedoče riječi Uzvišenog: "Na Sudnjem danu 

on će svoj narod predvoditi i u vatru ga uvesti, a užasno je 
mjesto u koje će doveden biti!" (Hud, 98) 

Da su faraonovi ljudi kojim slučajem mogli vidjeti vatru 
na ovome svijetu, spoznali bi da će ih njihovo obožavanje fa- 
raona dovesti do kazne i patnje u njoj, i oni ga nikada ne bi 
obožavali. Ako bi ustvrdili da će faraonovi ljudi ugledati va- 
tru na Sudnjem danu, to bi bila pogrešna tvrdnja jer će oni 
na Sudnjem danu u nju ući. Uzvišeni AUah kaže: "...a kada 

nastupi Čas: 'Uvedite faraonove ljude u patnju najtežu I 1 " 

(El-Mu'min, 46) 

Tri su perioda ljudskog življenja: 

a) život na ovom svijetu; 

b) život između smrti i proživljenja koji se naziva ber- 

zehskim životom; 

c) život kada nastupi Sudnji dan. 



navedena 



ri perioda življenja faraonovi ljudi ugledati vatru. Ako se to 
ne dešava na ovom svijetu niti na Sudnjem danu, onda se to 
mora desiti u periodu između smrti i proživljenja, to jest u 
berzehskom životu. Dakle, postoji život u berzehu tokom ko- 
jeg će se desiti pokazivanje vatre faraonovim ljudima. 

Ovdje nam se nameće i sljedeće pitanje: "Da li će im vatra 
biti pokazna dok budu u svojim grobovima? Ili će ih Uzvišeni 
Allah okupiti, da bi im pokazao vatru? 

Svejedno, da li se pokazivanje vatre desi dok ljudi bivaju 
u svojim grobovima ili na drugi način, mi iz navedenog aje- 
ta saznajemo da u berzehu ljudi žive nekom vrstom života 
u kojem mogu razmišljati, osjećati i saznati da li će otići u 
Džennet ili Džehennem, o čemu govori Poslanik, s.a.v.s., u 
jednom hadisu: "Grob je jedan od džennetskih vrtova ili pak jedna 
od džehennemskih provalija. " 

Iz svega navedenog zaključujemo da kaburska patnja po- 

drazumjeva to da će čovjek gledati svoje mjesto u vatri, što će 
za njega biti strašno mučenje, jer je, kako smo to već kazali, če- 
kanje nevolje nekada teže od nje same. Kada bi neko na primjer 



poginuti 

za godinu dana, zar iščekivanje tog događaja godnu dana za 
njega ne bi bila velika patnja. Taj bi čovjek čak poželio i smrt 
koja će ga izbaviti iz te patnje, jer čekanje smrti teže je od nje 
same. Postoji i drugi ajet u kojem Uzvišeni kaže: "0 vjernici, 
ne prijatelju jte 8 ljudima koji su protiv sebe Allahovu srdž- 
bu izazvali; oni su izgubili nadu da će bilo kakvu nagradu na 

ovome svijetu imati, isto kao što su izgubili nadu nevjernici 
stanovnici grobova." 3 (El-Mumtehana, 13) 

Potrebno je obratiti naročitu pažnju na dio ajeta: "Isto 

kao što su izgubili nadu nevjernici -stanovnici grobova.", 

koji nam govori da su oni izgubili nadu, što je vrsta razmi- 
šljanja koje je u njih unijelo očajanje. Ukoliko čovjek u gro- 
bu nema osjećaje niti osjećanja, onda ne bi imao mogućnosti 
osjetiti bol i očaj. To što su oni koji su opisani u navedenom 
ajetu izgubili nadu ukazuje nam da su još u grobovima spo- 
znali kako će zasigurno biti stanovnici vatre. 

To su neke slike koje nam Uzvišeni predočava, a koje se 

tiču života u berzehu, da bi saznali kako je to život koji ima 
svoje zakonitosti i to da će Uzvišeni predočiti džehennemsku 
vatru faraonovim ljudima još dok se budu nalazili u berzehu, 

zbog njihove drskosti i obožavanja faraona. To nije grijeh i 
prijestup neposluha prema naredbama, već neposluha prema 
Naredbodavcu - Uzvišenom Allahu. Njima je Musa, a.s., do- 
nio mnogobrojne dokaze koje potvrđuju svemoć i postojanje 

3 Pri prijevodu ajeta odstupio sam od tumačenja na osnovu kojeg je navedeni ajet 
preveo rahmetli Besim Korkut, čiji prijevod glasi: "isto kao što su izgubili nadu 

nevjernici da će se njihovi umrli živi vratiti" jer je drukčje tumačenje i prijevod na- 
lagao kontekst i tok autorovih misli. 1 jedan i drugi prijevod je naravno prihvatljiv, 
jer se zasniva na prihvatljivim tumačenjima, (prim.prev.) 

Jedinog i Uzvišenog Allaha, ali oni su ismijavali sve to. Uvođe- 
nje nevjernika i griješnika u vatru desit će se tek nakon polaga- 
nja računa na Sudnjem danu, ali čovjek će još u svome grobu 
znati svoj daljnji put, tako da će neko uživati u blagodatima 

zbog svog znanja o Džennetu koji ga čeka ili će još u grobu 
osjetiti tešku patnju zbog znanja o onome što ga čeka, ukoliko 
bude od stanovnika vatre, neka nas Uzvišeni toga sačuva. Ula- 
zak u Džennet ili Džehennem se pak ostvaruje samo nakon 
polaganja računa na Sudnjem danu. 

Sažet ćemo ono o čemu smo govorili u prethodnom po- 
glavlju kazavši da čovjek kada god uznapreduje u nauci neo- 
snovano umisli da je on moćan i da njegova moć proizilazi iz 
njega samoga, te da ima moć na Zemlji. Potom mu dođe smrt 

V 

da bi ga osvijestila i probudila iz njegove velike iluzije. Čovjek 
tada spoznaje da sam po sebi nije imao, niti ima bilo kakvu 
moć i da je sve ono što postoji na dunjaluku djelo Uzviše- 
nog Allaha. Međutim, prošlo je vrijeme kada je kajanje bilo 
moguće, jer kajanje u samrtnim časovima rezultat je prinude 
zbog onoga što je tada postalo vidljivo. Odnosno, čovjekovo- 
pokajanje više neće biti izraz njegovog vjerovanja, jer se samo 
vjerovanje mora odnositi na ono što je čovjeku nevidljivo i 
neopoznato, shodno riječima Uzvišenog: "Onima koji u ne- 
vidljivi svijet budu vjerovali i molitvu obavljali i udjeljivali 
dio od onoga što im Mi budemo davali. . (El-Bekare, 3) 

V 

Čovjeku će se u trenucima smrti otkriti ono što mu je 
dotad bilo skriveno, čime će se završiti period mogućnosti i 
valjanosti vjerovanja. 

POSTOJANE STVARI SE MIJENJAJU 

Uzvišeni Allah obznanio nam je da u berzehu postoji neki 
vid života koji ljudi pogrešno poistovjećuju sa ovosvjetskim 

V 

životom. Život na ovom svijetu ima svoje zakonitosti, a isto 
tako ima ih i život u berzehu i na drugom svijetu - ahiretu. Sve 
te zakonitosti se u odnosu na čovjeka u potpunosti razlikuju. 

V 

Život na drugom svijetu vječan je i u njemu više nema smr- 
ti. U životu na ovom svijetu ljudi se neizbježno susreću s njom, 
dok se u berzehskom životu čovjeku otkriva ono što mu je do 
tada bilo skriveno. Uzvišeni Allah upoznao nas je s nekim veli- 
kim predznacima koji će se dogoditi prilikom Smaka svijeta. Mi 
zasigurno znamo da će se ti predznaci desiti, jer nas je Uzvišeni 
Allah o njima obavijestio, ali nije nužno da poznajemo način 
njihovog dešavanja. Postoji razlika između vjerovanja u neku 
istinu i poznavanja načina njenog dešavanja. Vjerovanje u neku 
istinu je jedno, a vjerovanje u način njenog dešavanja nešto 
drugo, nešto što pripada nevidljivom svijetu o kojem nemamo 

73 



Muhammed M . Š a ' r a v i 



cjelovito znanje. Ibrahim, a.s., je shodno kur'anskom kazivanju 

pitao svoga Gospodara o načinu oživljavanja mrtvih: 

"A kada Ibrahim reče: 'Gospodaru moj, pokaži mi kako 

mrtve oživljuješ!' - On reče: Tar ne vjeruješ?' - 'Vjerujem' 
- odgovori on - f ali bih da mi se srce smiri.'" (El-Bekare, 260) 
Neki sumljičavi ljudi pokušali su ovaj ajet komentirati na 
osnovi dovođenja u pitanje vjerovanja vjerovjesnika Ibrahi- 
ma, a.s., što predstavlja laž i klevetu na Ibrahima, a.s, kojeg je 
Uzvišeni Allah učinio imamom ljudima, stavljao ga na isku- 
šenja kojima nema broja i granica, što je potvrdilo njegovo 
vjerovanje postojano poput planinskih vrhova. Iz njegovog 
potomstva Uzvišeni je odabrao vjerovjesnike. Nije moguće da 
Ibrahim, a.s., zasluži sve te počasti, osim ako jeste istinski vjer- 
nik, a jedna od osnova vjerovanja jeste uvjerenje da Uzvišeni 

Allah može oživjeti mrtve. 

Stoga se pitanje koje je postavio Ibrahim, a.s., odnosilo 
samo na način stvaranja. Uzvišeni Allah je htio uvjeriti Ibrahi- 
ma, a time i sve ljude da ne pitaju o načinu oživljavanja mrtvih, 
jer čovjek - vjernik u Uzvišenog Allaha ne treba da postavlja 
pitanje "Kako" u vezi sa stvarima koje pripadaju nevidljivom 
i za čovjeka nepoznatom svijetu. Uzvišeni Allah kada nešto 

želi samo kaže Budi i ono biva. Zbog toga je Uzvišeni Allah 
Ibrahima, a.s., stavio pred jednu imansku probu o čemu u 
Kur'anu kaže: "'Uzmi četiri ptice' - reče On - f i isijeci ih, pa 
pojedine komade njihove stavi na razne brežuljke, zatim ih 
pozovi, brzo će ti doći. Znaj daje Allah silan i mudar.'" (El- 
Bekare, 260) 



74 



KRAJ SVIJETA 

Da li je Uzvišeni Allah upoznao Ibrahima, a.s., sa nači- 
nom oživljavanja mrtvih? Ne, nego ga je učinio svjedokom 
oživljavanja, ne otkrivajući mu njegove tajne, jer način oživlja- 
vanja, kako smo to već kazali, prevazilazi mogućnosti shvata- 
nja ljudskoga uma. 

ŽIVO ISKUSTVO I PROŽIVLJENJE 

Ovo se nije dogodilo samo Ibrahimu, a.s., već se dogodilo 
i jednom vjerovjesniku koji je poslan Israilićanima, zatim Ze- 
kerijja, a.s., i Merjemi, a.s. 

Jedan od vjerovjesnika sinova Israilovih prošao je pored 
nekog mjesta koje je Uzvišeni Allah svojom kaznom razrušio: 
"Ili za onoga koji je prolazeći pored jednog do temelja po- 
rušenog grada, po vikao: 'Kako će Allah oživjeti ove što su 
pomrli?' I Allah učini te on umre i tako ostade stotinu go- 
dina, a onda ga oživi ..." (El-Bekare, 259) 

Taj vjerovjesnik pitao se kako će Uzvišeni Allah oživje- 
ti stanovnike toga mjesta nakon što ih je potpuno i žestoko 
uništio? Uzvišeni Allah htio je da mu skrene pažnju da u vezi 
s AUahovim stvaranjem ne treba postavljati pitanje o načinu 
njegovog dešavanja. Allah, dž.š., ga je usmrtio stotinu godina, 
potom ga oživio i pitao: " f Koliko si ostao?' - 'Dan ili dio 
dana' - odgovori. r Ne' - reče On - 'ostao si stotinu godina."' 

(El-Bekare, 259) 

Kada je dotični vjerovjesnik upitao o načinu božanskoga 

proživljenja ljudi, Uzvišeni ga je usmrtio na stotinu godina, a 

potom ga ponovo oživio. Kada se probudio, ništa se na njemu 

nije bilo promjenilo već je bio u potpuno istovjetnom obliku 

u kojem se nalazio u trenutku svoje smrti. Probudio se kao 
jak mladić. Ništa oko njega nije mu ukazivalo na to da je 
bio mrtav stotinu godina, pa je stoga na Allahovo pitanje: 
ff Koliko si ostao?" —odgovorio povodeći se za uobičajenim 
periodom spavanja: "Dan ili dio dana", jer čovjek nije u sta- 
nju spavati više od toga. Potom mu je Uzvišeni Allah dao 
materijalni dokaz o tome da je bio mrtav stotinu godina, a 

da ga je zatim oživio. O tome Uzvišeni kaže: "Pogledaj jelo 
svoje i piće svoje - nije se pokvarilo; a pogledaj i magarca 
svoga - da te učinim dokazom ljudima - a pogledaj i kosti 
- vidi kako ih sastavljamo, a onda ih mesom oblažemo." 

(El-Bekare, 259) 

Tako mu je Uzvišeni pokazao dio Svoje moći putem koje 
je sačuvao njegovu hranu koja se nije promjenila i na koju nisu 
utjecale godine što su prošle. Potom je vjerovjesnik pogledao 
u svoga magarca i uvidio da su njegove kosti potpuno istru- 
hle. Naime, kada je magarac umro njegovo je tijelo počelo 
truhnuti, potom se potpuno razložilo i postalo crvotočina. To 
se nije moglo desiti u jednom danu i jednoj noći. Potom mu 
je Uzvišeni dao novi dokaz da bi posvjedočio o ponovnom 
proživljenju crvotočnih kostiju i vraćanju života u njegovog 
magarca. Tada je vjerovjesnik kazao: ff Ja znam da Allah sve 

može!" (El-Bekare, 259) 

Moć Uzvišenoga zaustavila je vrijeme vezano za hranu, 
tako da je ona ostala svježa i nije se pokvarila. Uzvišeni Svo- 
jom moći stvara stvari i njihove suprotnosti, ali ne pokazuje 
vjerovjesniku način na koji se to dešava, već ga podvrgava 

praktičnom iskustvu da bi spoznao da Uzvišeni Allah sve 
može. 

Šta je uradio Zekerijja, a.s., kada je ušavši u hram kod 
Merjeme našao voće koje nije pripadalo toj sezoni? On se 
obratio Uzvišenom Allahu, uzdajući se u Njegovu moć u koju 
se osvjedočio, i zamolio Ga da mu podari dijete. Zekerijja, a.s., 
je pri tome imao na umu da on i njegova supruga nisu u stanju 
imati djecu, kako nam o tome pripovjeda Kur'an: "'Gospoda- 
ru moj' - reče - f kako ću imati sina kada me starost ophrva- 
la, a i žena mije nerotkinja?' - f Eto tako' - reče On - f Allah 
čini što On hoće.'" (Alu imran, 40) 

ODNOS IZMEĐU UZROKA, 
POSLJEDICA I SPOSOBNOST 

Da li je Uzvišeni Allah obavijestio Zckcrijja, a.s., o nači- 
nu na koji će mu podariti sina bez prisustva pretpostavki za 
to?! Znanje o uzrocima i posljedicama govori da žena koja je 
besplodna i koja je u podmakloj životnoj dobi, ne rađa djecu. 
Ukoliko je njen muž oronuli starac, nemogućnost rađanja po- 
staje još veća. Rađanje u takvoj situaciji je nemoguće. Ali Ono- 
ga ko je postavio materijalne pretpostavke za neke stvari, one 
ne čine nemoćnim i ne ograničavaju Njegovu moć. Uzvišeni 
Allah nije Svoga poslanika obavijestio o načinu na koji će se 
desiti to rađanje, nego mu je kazao: "Allah čini što On hoće." 

# 

Mcrjem, kćerka Imranova, vidjela je mnoge nadnaravne 
stvari koje su narušile zakonitosti materijalnih pretpostavki za 
dešavanjc nečega na ovome svijetu. Dolazila joj je hrana koja 
nije bila svojstvena godišnjem dobu i sezoni u kojoj je živjela, 
ona bi se kod nje nalazila, a da joj je niko nije donosio. Sve su 
to božanski darovi njoj dati bez uvažavanja materijalnih pret- 
postavki njihovog uobičajenog nastanka i pribavljanja. I pored 
toga je kada joj je donesena radosna vijest. da će roditi dječaka, 
pribjegla materijalnim pretpostavkama, kako nam to pripovi- 
jeda Kur'an: "'Kako ću imati dječaka 7 - reče ona - f kad me 

nijedan muškarac dodirnuo nije, a ja nisam nevaljalica!' To 

je tako!' - reče on. Gospodar tvoj je rekao: To je Meni lahko', 
i zato da ga učinimo znamenjem ljudima i znakom milosti 
Naše. Tako je unaprijed određeno!"' (Merjem, 20, 21) 

U suri Alu Imran Uzvišeni kaže: "Ona reče: 'Gospodaru 

moj, kako ću imati dijete kada me nijedan muškarac nije 
dodirnuo?' - 'Eto tako' - reče - 'Allah stvara što On hoće. 
Kada nešto odluči, On samo za to rekne: 'Budi!' - i ono 
bude.'" (Alu imran, 47) 

Tako je to bilo onda kada se je Merjema pitala kako će joj 
biti darovano dijete, a da je nijedan muškarac nije ni dodir- 
nuo? Dijete se po ovosvjetskim zakonitostima i pretpostavka- 
ma rađa samo kao rezultat odnosa muškarca i žene, o čemu 
se pitala i Merjema koju Uzvišeni nije obavijestio o načinu na 

koji će se rađanje djeteta desiti, već je rekao: "'To je tako!' - 
reče on. 'Gospodar tvoj je rekao: 'To je Meni lahko.'" 

Isto tako, uviđamo da je Uzvišeni Allah na pitanja "kako 
se desilo ono što se desilo" koja su postavljali vjerovjesnici, 
dakle ljudi koje je odabrao među Svojim stvorenjima i koje je 
obavezao da prenesu Njegovu nebesku poruku stanovnicima 
Zemlje, odgovarao riječima : ""To je tako!" - reče on. "Gos- 
podar tvoj je rekao: 'To je Meni lahko'." 

Kada govorimo o predznacima koje će Uzvišeni pokazati 
Svojim robovima u trenucima približavanja Smaka svijeta, ne- 
ćemo kazati i nećemo se pitati, kako će se to dogoditi, nakon 
što budemo uvidjeli Allahovu moć putem koje Ga ništa ni na 
Zemlji, ni na nebesima, ne može učiniti nemoćnim. Uzvišeni 

AUah je govoreći nam o predznacima koji će se dogoditi onda 
kada se približi kraj i obznanjujući nam nestanak ovoga svi- 
jeta, rekao: "I kad dođe vrijeme da oni budu kažnjeni, Mi 
ćemo učiniti da iz zemlje iziđe jedna životinja koja će im 
reći da ljudi u dokaze Naše nisu uvjereni." (En-Neml, 82) 

Uzvišeni nam želi kazati kako će ljudima kada budu dosti- 
gli vrhunac ovosvjetskog znanja i kada budu pomislili da vla- 
daju svim stvarima, i da im je Zemlja postala pokorna Uzvi- 
šeni Allah predočiti nešto pred čime će postati bjelodanom 
njihova nemoć. Čovjek je stigao na Mjesec. Možda će stići i na 
Mars. Znanost nam svaki dan daruje nešto novo. Putem nje su 
izbrisane razdaljine među ljudima u čitavom svijetu, tako da 
ljudi iz čitavoga svijeta mogu vidjeti neki događaj na planeti 

V 

u časovima njegovog dešavanja. Čovjek danas može govoriti 
na jednom dijelu planete, a da njegov glas dopre u sve krajeve 
svijeta u trenutku dok govori. Možda će naredna naučna ot- 
krića ostvariti i više o toga. 

U vremenu kada čovjek bude zavaran svojim znanjem i 
opsjednut onim što je putem znanja ostvario, Uzvišeni Allah 
će mu iz zemlje izvesti životinju koja će biti izazov za sve ljud- 
ske moći. Svo znanje koje ljudi posjeduju i sve tajne koje im 
je Uzvišeni otkrio na ovoj planeti, ne pružaju čovjeku mo- 
gućnost da prisili životinju da govori. Uzvišeni Allah će pak 
ljudima iz zemlje izvesti životinju koja govori! 

Da li će ta životinja govoriti samo jednim jezikom? Ili će 
pak govoriti svim jezicima na Zemlji, tako da će njena nadna- 
ravnost biti još veća? Niko ne može zasigurno ustvrditi ni jedno 

ni drugo, ali ćc pojava te životinje svim ljudima dokazati da je 
njihovo znanje ograničeno, iako su smatrali da su putem svoga 
postignutoga znanja zavladali svime onim što se nalazi na Ze- 
mlji. U sjeni tog lažnog uvjerenja ljudi će naići na tu životinju 
koja govori, ona će im biti izazov i potvrđivat će njihovu nemoć. 
Kako će se to dogoditi? 

Već smo objasnili da u vezi s Allahovom moći nc treba 
postavljati pitanjq kako će se nešto desiti. Ta će životinja biti 
jedan od predznaka koji će ukazivati da će se Smak svijeta 
ubrzo desiti. 

O drugim predznacima Sudnjeg dana obavještava nas 
Allahov Poslanik, s.a.v.s., govoreći: "Neće nastupiti Smak svi- 
jeta sve dok Sunce ne izađe sa zapada." 

Ljudi su se na ovom svijetu navikli da Sunce izlazi na isto- 
ku, što se događa shodno volji Uzvišenoga koji će na kraju vre- 
mena to preokrenuti i narušiti zakonitosti koje su do tada važile. 

Kako će se to desiti? 

Mi nismo dužni da to znamo. Važno je da znamo da će 
se red u univerzumu preokrenuti. Naime, Uzvišeni Allah je 
postavio postojan red na koji su se svi ljudi privikli, da bi ga 

promijenio onda kada ljudi pomisle da je on vječan, nepro- 
mjenjiv i da će takav i ostati. 

Uzvišeni Allah će pred Smak svijeta ljudima predočiti je- 
dan od Svojih znakova koji će u jednome trenutku razrušiti 
dotadašnji prirodni red i njegove zakonitosti. Čovjeku ćc tada 
postati očita njegova nemoć, slabost i činjenica da u odnosu 
na moć Uzvišenoga, on nema nikakve moći, niti snage. 

KADA SUNCE IZAĐE SA ZAPADA 

Već smo kazali da postoji razlika između našeg vjerovanja 
u neku činjenicu i poznavanja načina njenoga dcšavanja. Alla- 

hov Poslanik, s.a.v.s., obavijestio nas je da će prije Smaka svi- 
jeta Sunce izaći sa zapada, što potvrđuje činjenicu da se samo 
Uzvišeni Allah ne mijenja, a da je sve drugo u univerzumu 
podložno promjenama i da ništa drugo nije vječno. Sve što 
mi na ovome svijetu smatramo stalnim i postojanim Uzvišeni 
Allah će promijeniti, kada On to bude htio. 

Da bi sve to približili ljudskim umovima, navest ćemo pri- 
mjer sunčevog sistema u kojem živimo. U njemu uviđamo da 
se Zemlja kreće oko Sunca i oko svoje ose, da se Mjesec kreće 
oko Zemlje, a da se zvijezda Vega ne kreće oko Sunca. Uzvišeni 
Allah nam u Kur'anu govori: f 'I Sunce se kreće do svoje odre- 
đene granice, to je odredba Silnoga i Sveznajućeg." (Ja Sin, 38) 

Kada nam je Uzvišeni Allah želio prikazati kretanje Sun- 
ca, kazao je to putem glagola d^era (žuriti, trčati, teći) da bi 
nam ukazao na činjenicu kako se Sunce brzo kreće, jer je trča- 
nje brže od hodanja. Granica do koje će se Sunce kretati jeste 
mjesto koje je poznato samo Uzvišenom Allahu. 

Sunce se kreće do određene granice. Naspram svakog čina 
postoji reakcija na njega sa istovjetnom snagom kao i sam čin. 
Možemo pretpostaviti primjera radi, što nema nikakve veze s 

načinom dcšavanja, ukoliko je granica Sunca kraj njegove pu- 
tanje u određenom pravcu, moguće je da se Sunce vrati nazad 
svojom putanjom uz istu snagu i da izađe sa zapada. 

Ako udariš loptu u određeni zid, ona će se od njega odbiti 
uz istu snagu, ali u suprotnom pravcu. Ako se sunčev sistem 
kreće do određene granice, doći će dan kada će se njegova 
putanja završiti i kada će se vratiti nazad u suprotnom pravcu. 
Uzvišeni Allah je rekao: "I Sunce se kreče do svoje određene 
granice", što podrazumjeva da Sunce ima svoju granicu kod 
koje zastaje. Njegovo zaustavljanje kod određene granice čini 
da se vrati nazad u suprotnom pravcu. Ako Sunce izlazi sa 
istoka, može izaći i sa zapada. 

Ovo je samo primjer koji nam približava ta dešavanja, jer 
niko od nas nije u stanju tvrditi kako će se to desiti, niti smo 
u stanju zamisliti, šta će se u stvari desiti. Navedeni primjer će 

našem umu približiti mogućnost izlazka Sunca sa zapada. 

Mi moramo imati na umu još jednu važnu činjenicu koja 
je u vezi s ovim velikim AIlahovim znakom, a ona glasi da se 
nakon što Sunce izađe sa zapada, pokajanje ljudi više neće 
primati. Allahov Poslanik, s.a.v.s., je u jednom hadisu rekao: 
"Zaista Allah pruža Svoju ruku noću da bi oprostio griješniku 
grijehe koje je počinio prethodnoga dana, a pruža Svoju ruku 
po danu, da bi oprostio griješniku grijehe koje je počinio pret- 
hodne noći, sve dok Sunce ne izađe sa zapada." 

Dakle, kada se desi izlazak Sunca sa zapada, jedan od Alla- 

hovih velikih znakova - pokajanje ljudi - više se neće primati. 

NEBO I DIM 

Nakon svega prelazimo na drugi predznak Smaka svijeta 
koji će se desiti tik pred njegovo dogadenje. Pogledajmo slje- 
deće riječi Uzvišenog: "Zato sačekaj dan kad će im se činiti 
da prema nebu vide vidljiv dim koji će ljude prekriti. f 0vo 
je neizdržljiva patnja! Gospodaru naš, otkloni patnju od 
nas, mi ćemo, sigurno, vjerovati! ,,, (Ed-Duhan, 10-12) 

Predznaci Sudnjeg dana o kojima trenutno govorimo spa- 
daju u velike predznake. Na nebu će se pojaviti dim koji će 
obaviti cjelokupnu Zemlju i svako mjesto na njoj, a to će se 
desiti nakon što se čovjek oda griješenju, uzoholi se i odbaci 
Allahov put umišljajući da je cjelokupan dunjaluk podvrgnut 
njegovim ljudskim zakonitostima. Tada će se pojaviti dim koji 
će obavijati cijelu Zemlju i predstavljat će kaznu za ljude. Ljudi 
će se ponizno obraćati Uzvišenom Allahu da od njih otkloni 
tu kaznu, jer su uzvjerovali i vratili se na ispravan put. 

Nakon što Uzvišeni od njih otkloni kaznu, oni će se odmah 
vratiti svojim stopama i postati nevjernici!! Nakon toga će ih 
sustići drugi veliki nasrtaj i božanska osveta upućena onima koji 
su vidjeli Allahove znakove, pa su ih potom porekli. 

To su izazovi o kojima su nas obavijestili Uzvišeni Allah 
i Njegov Posalnik, s.a.v.s., koji predstavljaju velike predznake 
blizine Smaka svijeta. Uzvišeni Allah je svim ljudima uputio 

izazov da naruše Njegove postupke i Njegovu moć. On kaže: 
"0 ljudi, evo jednog primjera, pa ga poslušajte: f Oni ko- 
jima se vi, pored Allaha, klanjate ne mogu nikako ni mu- 
šicu stvoriti, makar se radi nje sakupili. A ako bi mušica 
nešto ugrabila, oni to ne bi mogli od nje izbaviti; nejak je i 
onaj koji se klanja, a i onaj kome se klanja! ' Oni ne poznaju 
Allaha kako treba; a Allah je, uistinu, moćan i silan." (El- 

Hadždž, 73-74) 

Taj izazov upućen ljudima traje 14 stoljeća i trajat će do 
Smaka svijeta, a da čovjek neće biti u stanju stvoriti ni mušicu. 

Ljudima čitavog svijeta u svim vremenima i na svim mjestima 
upućen je izazov da stvore to slabo i malo živo bit će svojim 
udruženim snagama i potencijalima. Taj izazov nije ograni- 
čen na samo jedan narod, određenu skupinu ljudi ili određenu 
rasu, nego je Uzvišeni Allah zatražio od učenjaka čitavog svi- 
jeta, da se udruže, međusobno surađuju i potpomažu se, da bi 
stvorili jednu živu ćeliju. Ipak, oni sve do danas, iako su bili u 
stanju da ostvare brojne napretke u astronomiji i drugim zna- 
nostima, nisu nikada bili u stanju stvoriti niti jednu živu ćeliju. 

IZAZOV KOJI TRAJE 

Dakle, postoji izazov koji traje još od vremena objave 
Kur'ana ali i izazov koji će se pojaviti neposredno pred Smak 
svijeta. Niko neće moći da suprostavi se tim izazovima, jer je 
Onaj Koji upućuje te izazove Uzvišeni Allah. Sa prolaskom 
vremena Uzvišeni Allah će ljudima upućivati sve veće izazove. 
Zašto? Jer sa prolaskom vremena slabi vjerovanje ljudi, po- 
većava se njihova vezanost za nauku i njihova zaokupljenost 
vlastitim intelektualnim sposobnostima. Stoga će im Uzvišeni 
Allah pokazivati neznatnost njihovih umova naspram Njego- 
ve apsolutne moći. 

Neki će se ljudi pitati, da li će Kur'an oslabiti uporedo 
sa slabljenjem vjerovanja ljudi na kraju vremena? Odgovorit 
ćemo im da neće. Vjerovanje kod ljudi oslabit će, ali će se 
Kur'an još više uzdignuti, ćemu smo svjedoci u današnjem 
vremenu. Možemo vidjeti kako ljudi u ovo vrijeme vode raču- 
na o štampanju divnih mushafa ukrašenih pozlatom i pored 
toga što mnogi od njih ne vode računa o samoj vjeri. Na- 
lazimo također i potrebu da svaki čovjek ima jedan ili više 
mushafa u svojoj kući, automobilu, na radnom mjestu, iako 
ga možda nije nikada pročitao. Uočavamo također da neki 
muslimani posjeduju luksuzno štampani primjerak Kur'ana. 

Neki cjelokupan Kur'an pišu na jednoj stranici papira. Štam- 
parije Kur'ana postoje u Japanu, Italiji, Njemačkoj... Sve se 
to dešava u ovom vremenu. Uzvišeni Allah je čak ncmusli- 
manima omogućio da štampaju primjerke Kur'ana u formi 
koja odgovara uzvišcnosti Njegovih riječi. Mi se čudimo kada 
vidimo nemuslimana koji služi štampanju primjeraka Kur'ana, 
dok to u isto vrijeme ne čini onaj ko u njega vjeruje! Slovo 
Kur'ana se uzdiže, jer ga čuva Uzvišeni Allah, dok vjerovanje 
ljudi slabi s prolaskom vremena i napretkom koji ljudi tokom 
vremena ostvaruju. Trebalo bi da se desi suprotno, zbog pro- 
širenja vidika ljudi i njihovog uviđanja nekih tajni i zakonitosti 
univerzuma koje im je otkrio Uzvišeni Allah, a što je osnova 
njihovog civilizacijskog napretka! 

Pročitat ćemo riječi Uzvišenog Allaha: "Život na ovo- 
me svijetu sličan je bilju zemaljskom na koje Mi spustimo 
8 neba kišu s kojim se ona izmiješa, kojim se onda hrane 

ljudi i stoka. Pa kad se Zemlja ukrasi svojim ruhom i okiti 
i kad stanovnici njezini pomisle da su oni toga gospodari, 
dođe zapovijed Naša, noću ili danju, i Mi to pokosimo, kao 
da prije ničeg nije ni bilo. Eto, tako Mi potanko izlažemo 

dokaze narodu koji hoće da razmisli." (Junus, 24) 

U navedenom ajetu Uzvišeni nam daje primjer života na 
ovom svijetu od njegovog početka do njegovog kraja. Sve što 
postoji na ovom svijetu spušteno je s neba prije nego je bilo 
stvoreno i prije nego što je započelo svoju ulogu na Zemlji. 
Uzvišeni poredi život na ovom svijetu s vodom koju spusti s 
neba. Bez vode koju On spušta s neba, ne bi bilo života na Ze- 

mlji. Da kojim slučajem nestane kiše, umrlo bi sve ono što je 
na Zemlji, ljudi, životinje i biljke, a ona bi postala bespolodna 
pustinja ili mrtva zemlja. 

Svi uzroci i pretpostavke života dolaze s neba u čistoj i 
pročišćujučoj formi, pa se onda miješaju sa zemljom koja lju- 
dima daruje ono što jedu oni i njihova stoka, hranu i piće 
koji čuvaju njihove živote. Ljudi s tim pretpostavkama počinju 

ukrašavati Zemlju, a sve ono što je na njoj jeste njen ukras, u 
skladu s riječima Uzvišenog: "Sve što je na ZemJji Mi smo 
kao ukras njoj stvorili da iskušamo ljude ko će se od njih 
ljepše vladati." (El-Kehf, 7) 

Moramo se osvrnuti na tekst navedenog ajeta i postaviti 
pitanje, zbog čega Uzvišeni nije u ovome ajetu kazao "ukras 
vama" umjesto "ukras njoj", kako je kazano u ajetu? To je zbog 
toga što niko od stvorenja na Zemlji nije u stanju posjedovati 
ono što se na njoj nalazi i što će ti ukrasi ostati na Zemlji sve 
dok Allah i nju i one što se na njoj nalaze, ne naslijedi. Posjedo- 
vanje ljudi na Zemlji metaforičko je, a ne istinsko posjedovanje, 
jer će oni sve ono što imaju ostaviti drugima u nasljedstvo. 

Ja mogu, na primjer kazati da posjedujem zgradu, ali će 
ona u stvari nakon moje smrti preći iz ruke u ruku mnogih 
ljudi. Svi oni će tvrditi da su njeni vlasnici, a potom je ostaviti 
i otići s ovoga svijeta. Nakon njih doći će drugi ljudi. 

Svi ukrasi, bašče, plodovi, zgrade u njihovom lijepom i 
privlačnom obliku, kojima se dive njihovi vlasnici, predstav- 
ljaju ukras u kojem mogu uživati čak i oni koji ga ne posjeduju 

gledajući u njegove ljepote. 

Mi u stvarnosti ukrašavamo Zemlju, a njeni ukrasi posta- 
ju izraženiji sa ljudskim napretkom u nauci i otkrićima novih 
sredstava za njeno ukrašavanje, što Zemlju čini lijepim bora- 
vištem za generacije ljudi sve dok je Uzvišeni ne naslijedi nju i 
svakoga ko se na njoj nalazi. 

U vezi Allahove moći ne postavlja se pitanje "kako". 
Kada Uzvišeni Allah za nešto kaže "budi", ono biva. U skladu 
s napretkom znanosti ljudi započinju misliti da su zavladali 
Zemljom i svime što se na njoj nalazi i da su u stanju na njoj 
činiti što god žele. 

Kada Uzvišeni naredi da sve što je na Zemlji bude unište- 
no, svim ljudima će postati očita istina koja se neće pokazati 
kao stvar koja se tiče nevidljivog svijeta u koju moramo vjero- 
vati. Ona će, onda kada dođe vrijeme Smaka svijeta, biti očita 
i vidljiva činjenica. 

POZNAJEMO ISTINU 



Čovjek sc ponekad uobrazi. Njegova uobraženost ima 
više oblika koji se javljaju naročito nakon što mu Uzvišeni 
Allah otkrije neke tajne univerzuma. Čovjek misli kako je spo- 
soban da usmjerava život shodno svojoj volji i svojim pla- 
novima. Pri tome se udaljio od Allahovog puta i sam sebi 
napravio zakone, što predstavlja oličenje potpunog neznanja. 
Njegova uobraženost nema nikakvoga uporišta, iako danas 
čujemo povike neznalica koji proklamuju da je doba vjero- 
vanja završilo, a da je počelo doba nauke. Ti povici samo su 
uvod u čovjekovo obožavanje samoga sebe. U Svojoj Časnoj 
knjizi Uzvišeni Allah je rekao: "Život na ovome svijetu sličan 
je bilju zemaljskom na koje Mi spustimo 8 neba kišu 8 ko- 
jim se ona izmiješa, kojim se onda hrane ljudi i stoka. Pa 
kad se Zemlja ukrasi svojim ruhom i okiti i kad stanovnici 
njezini pomisle da su oni toga gospodari, dođe zapovijed 

Naša, noću ili danju, i Mi to pokosimo, kao da prije ničeg 
nije ni bilo. Eto, tako Mi potanko izlažemo dokaze narodu 
koji hoće da razmisli." (Junus, 24) 

Čovjek je mogao da Zemlju ispuni ukrasima koje nisu po- 
znavala prethodna stoljeća. Svakoga dana mu nauka daruje 
nove stvari koje uvećavaju raskoš u kojoj živi. Da li je pak 
čovjek išta dodao osnovama života i nužnim stvarima neop- 
hodnim za njegov život? 

Moramo znati da čovjek nije starosjedilac na planeti u 
smislu da je on na njoj boravio i da će na njoj boraviti vječno, 

već je on na nju došao da živi jedno određeno vrijeme, nakon 
čega će se njegov život završiti. Čovjek nema nikakvoga utje- 
caja niti veze s vijekom trajanja ovoga svijeta koji može trajati 
hiljade ili milione godina, što nas uopće ne treba zaokupljati. 
Mi trebao voditi računa o tome kako naš vlastiti životni vijek 
na Zemlji ne prelazi stotinu ili malo više od stotinu godina. 

Postojanost planete daje nam varljive osjećaje u pogledu 
dvije stvari: 

1. da ovaj svijet nema kraja. Šta god ljudi govorili o kra- 
ju svijeta, nalazimo da svako ko na njemu živi misli kako još 
uvijek ima na milione godina do njegovoga kraja, što je čista 
iluzija; 

2. da su stvari koje nam koriste i služe na ovom svijetu re- 
zultat naših snaga i naše moći, što je također iluzija. Te stvari 
su u stvarnosti rezultat moći Uzvišenog AJlaha. Svaka stvar na 

ovome svijetu pokorava se moći svoga Stvoritelja i ništa se u 
univerzumu ne dešava mimo Njegove praktične volje. Čovjek 

je u stanju ukrašavati Zemlju jedino na osnovu moći koju mu 
je Uzvišeni Allah stavio na raspolaganje, a sve što je na Zemlji 
njen je ukras, shodno riječima Uzvišenog: ff Sve što je na Ze- 
mlji Mi smo kao ukras njoj stvorili da iskušamo ljude ko će 
se od njih ljepše vladati", a Mi ćemo nju i golom ledinom 
učiniti." (El-Kehf,7,8) 

Sve što vidimo na Zemlji predstavlja njen ukras i ti u ovim 
ukrasima uživaš dok živiš na njoj. Kada istekne tvoj životni 
vijek, uživanje u zemaljskim ukrasima se završava. Ti odla- 
ziš, zemaljski ukrasi ostaju i traju sve do dana kada Uzvišeni 
odredi da se vijek ovoga svijeta okonča, a da svi ovozemaljski 

ukrasi postanu krhotine. Tako se sve na ovome svijetu završi. 

Kada čovjek postane zaokupljen samim sobom, kada pre- 
stane slijediti Put nebeski u životu, uprkos postojanju očitih 
znakova darovanih od Uzvišenoga koji pokazuju da je On 
stvoritelj svega, misija života na ovom svijetu ce se završiti. 
Potom će Uzvišeni Allah čovjeku predočiti istinu, kao da mu 
govori: "Bio si zaokupljen samim sobom. Udaljio si se od Pra- 
voga puta. Bio si uvjeren da sam upravljaš ovom planetom, pa 
ću ti zbog toga pokazati istinu". Obratimo pažnju na značenje 
sljedećeg ajeta: "I kad stanovnici njezini pomisle da su oni 
loga gospodari." (Junus, 24) 

Takvo razmišljanje nije istinito, jer ljudi nisu gospodari 
Zemlje, već to samo umišljaju. 

Tada će Uzvišeni svojo bezgraničnom moći promijeniti 
postojani poredak stvari na ovome svijetu. 



93 



Muhammed M . š a ' r a v i 



SMAK SVIJETA KAKO NAM GA 
OPISUJE ČASNI KURAN 

Postoje predznaci koji će se desiti pred sam kraj ovoga 
svijeta o kojima čovjek nema nikakvoga znanja. O nekima 
nas je obavijestio Uzvišeni Allah u svojoj Knjizi: "Kada Sun- 
ce sjaj izgubi, i kada zvijezde popadaju, i kada se planine 
pokrenu, i kada steone kamile bez pastira ostanu i kada 
se divlje životinje saberu, i kada se mora vatrom napune, 
i kada se duše sa tijelima spare, i kada živa sahranjena dje- 
vojčica bude upitana zbog kakve krivice je umorena, i kada 
se listovi razdijele i kada se nebo ukloni, i kada se Džehe- 

nnem raspali, i kada se Džennet približi - svako će saznati 
ono što je pripremio." (Et-Tekvir, 1-14) 

Kada će se sve to dogoditi? Kada Uzvišeni Allah objavi 
Zemlji i cjelokupnom Univerzumu da se razori, što će se desiti 

za samo nekoliko trenutaka u kojima će se razoriti cjelokupan 
univerzum, u kome će sve nestati. O tome govore riječi Uzvi- 
šenog: "Kada se Zemlja najžešćim potresom svojim potrese i 

kada Zemlja izbaci terete svoje, i čovjek uzvikne: f Šta joj je?!' 
- toga Dana će ona vijesti svoje kazivati jer će joj Gospodar 
tvoj narediti. Tog Dana će se ljudi odvojeno pojaviti da im se 
pokažu djela njihova; onaj ko bude uradio koliko trun dobra 

- vidjet će ga, a onaj ko bude uradio koliko trun zla - vidjet će 

ga." (Efc-Zibeal) 

Objava podrazumjeva tajnu obavijest koja se dešava iz- 
među onoga ko objavljuje i onoga kome se objavljuje, što ra- 
zumije samo onaj ko objavljuje i kome se objavljuje. Uzvišeni 
Allah objavljuje ono šta hoće, onome kome On hoće. Objava 
nije ograničena samo na poslanike već ona može obuhvatati 
mnoga stvorenja. Uzvišeni Allah je objavljivao Svojim posla- 
nicima, ali - kako stoji u narednom ajetu objavljivao je majci 
Musa, a.s.: "I Mi nadahnusmo Musaovu majku: 'Doji ga, a 
kad se uplašiš za njegov život, baci ga u ri jeku, i ne strahuj i 
ne tuguj, Mi ćemo ti ga, doista, vratiti i poslanikom ga uči- 
niti. 1,1 (El-Kasas, 7) 

Uzvišeni je objavio pčeli: "Gospodar tvoj je pčelu na- 
dahnuo: 'Pravi sebi kuće u brdima i u dubovima i u onome 
što naprave ljudi. 1,1 (En-Nahl, 68) 

Uzvišeni je također objavio učenicima-sljedbenicima 

Isa sina Merjeminog, a.s.,: "I kada sam učenicima naredio 
(objavio) 1 : 'Vjerujte u Mene i Poslanika Moga!' - oni su od- 
govorili: 'Vjerujemo, a Ti budi svjedok da smo mi musli- 
mani. (El-Maidc, 111) 

"Objava" može biti i od nekoga drugoga mimo Uzvi- 
šenog Alki ha shodno riječima Kur'ana: rr A šejtani navode 
(objavljuju Štićenicima svoji m) r> štićenike svoje da se 8 

1 Riječ ii zagradi predstavlja doslovno značenje riječi "evha" kojeg nalaže kontekst 
autorovog tumačenje ove leme. Kesim Korkut je pribjegao tumačenju te riječi, 
prevodeći je kao ''naredio", (piim.prev.) 

* Riječi u zagradi predstavljaju doslovni prijevod riječi "le juluinc" što odgovara 
tumačenju koje ;mior u ovom slučaju preferira, (prim.prev.) 

vama raspravljaju, pa ako biste im se pokorili, i vi biste, si- 
gurno mnogobošci postali." (El-En-am, 121) 

Svakako, zakonodavna i vjerodostojna objava dolazi od 
Uzvišenoga Allaha i upućena je Njegovim poslanicima. Kada 
dođe vrijeme Smaka svijeta, Uzvišeni Allah objavit će Zemlji. 
Kako? Već smo napomenuli da je u vezi s Allahovom moći i 
voljom nepotrebno postavljati pitanje kako će se nešto desiti. 
Neki ljudi će kazati, kako će Uzvišeni Allah objaviti Zemlji 
koja predstavlja neživu stvar i koja nema razuma? Odgovorit 
ćemo im riječima da je Uzvišeni Allah svakome Svome stvo- 
renju podario jezik kojim će govoriti. Mi taj jezik ne razumi- 
jemo, ali ga razumije Stvoritelj i dotično stvorenje. Stoga kada 
čitamo Kur'an nalazimo riječi Uzvišenoga: "Njega veličaju 

sedmera nebesa, i Zemlja, i oni na njima; i ne postoji ništa 
što Ga ne veliča, hvaleći Ga; ali vi ne razumijete veličanje 
njihovo. - On je doista blagi mnogo prašta." (Rl-Isra, 44) 

To znači da sve u Univerzumu veliča i slavi Uzvišenog 
Allaha robujući Mu, ali mi zbog svoga ograničenoga znanja 
nismo u stanju to veličanje razumijeti. 

Uzvišeni Allah je rekao: "I potčinismo planine i ptice 
da 8 Davudom Allaha hvale: to smo Mi bili kadri učiniti." 
(El-Enbija\ 79) 

Čuvaj se toga da budeš u uvjerenju da stvorenja koja vi- 
diš pokraj sebe imaju manje svijesti i spoznaje od tebe. Neka 
od tih stvorenja mogu imati veće znanje od samoga čovjeka. 
Mrav je shvatio da će Sulejmanova vojska razrušiti kraljevstvo 
mrava ukoliko preko njega prođe, stoga je uzviknuo upozo- 

ravajući ostale mrave da uđu u svoje nastanbe u koje će se 
skloniti, da bi pobjegli od čovjeka i spasili se od uništenja: "I 
kad stigoše do mravlje doline, jedan mrav reče: f 0 mravi, 
ulazite u stanove svoje da vas ne izgazi Sulejman i vojske 
njegove, a da to i ne primijete! 11 ' (En-Neml, 18) 

Kako je mrav shvatio da je onaj ko prolazi Sulejman, a.s., 
sa svojom vojskom? Odakle je mrav znao za to?! Kako je znao 
da će ih Sulejman sa vojskom izgaziti, ukoliko prođu kroz 
mravlju dolinu?! Kako je mrav znao da će sc mravi, ukoliko 
uđu u svoje nastanbe spasiti od uništenja? Mora da je mrav 

imao znanje ili razum koji je učinio da sve to razumije. Mi sve 
to ne uočavamo, već potcjenjujemo mrava zbog njegove ma- 
lenkosti i lahkoćc njegovoga odstranjivanja. Pročitajmo riječi 

pupavca upućene Sulejmanu, a.s., kako nam ih prenosi Kur'an: 
"I ne potraja dugo, a on dođe, pa reče: 'Doznao sam ono što 
ti ne znaš, iz Sabe ti donosim pouzdanu vijest. Vidio sam da 
jedna žena njima vlada i da joj je svega i svačega dato, a ima 
i prijesto veličanstveni vidio sam da se i ona i narod njezin 
Suncu klanjaju, a ne Allahu - šejtan im je prikazao lijepim 
postupke njihove i od Pravoga puta ih odvratio, te oni ne 
umiju naći Pravi put pa da se klanju Allahu, Koji izvodi ono 
što je skriveno na nebesima i u Zemlji i Koji zna ono što 
krijete i ono što najavu iznosite Allah je, nema boga osim 
Njega, Gospodar svega što postoji! 1 11 (En-Neml, 22-26) 

Kako je pupavac znao ono što nije znao ni Sulejman, a.s., 
kome je data vlast kakva nije data ni jednome čovjeku? Ko je 
obavijestio pupavca da se ta zemlja zove Saba, da nad njom 

vlada jedna žena, da je ona kraljica koja ima veličanstveni 
prijesto i da ona zajedno sa svojim narodom obožava Sunce 
mimo Allaha, da je to što oni čine nevjerstvo, da je šejtan taj 
koji im je prikazao lijepim njihove postupke i odvratio ih sa 
Pravoga puta, pa se stoga nalaze u zabludi!? 

Ko je obavijestio pupavca da obožavanje pripada samo 
Allahu Koji je vlasnik svega onoga na nebesima i Zemlji?! Ko 
ga je obavijestio o svemu onome što je sadržano u prethod- 
nim ajetima?! Kako je sve to mogao shvatiti ukoliko tvrdimo 
da on nema pameti!? Kako je to sve mogao spoznati ? 

Sve to kao i druge tvrdnje koje se nalaze u Kur'anu po- 
tvrđuju nam da postoje znanja drugih Allahovih stvorenja 
koja mi ljudi ne poznajemo, da su ona u stanju razbirati stva- 
ri i da ih razumjevaju. Iako su neka stvorenja stvorena tako 
da nad njima vladaju nagoni i strasti, Uzvišeni im je darovao 
sposobnosti putem kojih će obavljati svoju ulogu na planeti. 
Ako je to slučaj sa životinjama, pticama i insektima, onda 
nam se nameće zaključak da su i Zemlja i nebesa u stanju 
čuti i govoriti. Pogledajmo sljedeće riječi Uzvišenog Allaha: 
"Zatim se nebeskim visinama uputio dok je nebo još ma 
glina bilo, pa njemu i Zemlji rekao: 'Pojavite se milom ili 
silom!' - 'Pojavljujemo se drage volje!' - odgovorili su." 
(Fussilet, 1 1) 

Uzvišeni Allah je govorio nebesima i Zemlji, a oni su Mu, 
nakon što su Ga saslušali, odgovorili. O tome svjedoče rije- 
či Uzvišenog: "Kada se nebo rascijepi i posluša Gospoda- 
ra svoga - a ono će to dužno biti i kada se Zemlja rastegne, 

i izbaci ono što je u njoj , i potpuno se isprazni, i posluša 
Gospodara svoga - a ona će to dužna biti." (El-Inšikak, 1-5) 
Riječ "posluša" navedena u ovom ajetu podrazumjeva da 
će Zemlja to čuti svojim ušima. Koliko smo mi samo udalje- 
ni od bezgraničnoga Božijega znanja o univerzumu? Uzviše- 
ni Allah nam je obznanio neke zakonitosti univerzuma. Mi 
smo se iznad njih uzdigli i pomislili da se univerzum pokorava 

nama i našoj volji, da u njemu možemo činiti šta god želi- 
mo, da mu možemo izdavati naredbe kojima će se pokoravati. 
Ukoliko razmislimo o navedenim ajetima, shvatit ćemo da u 
univerzumu postoji znanje koje nema granicu, koje je od nas 
skriveno, a da je ono što mi znamo neznatno. 

KADA ČOVJEK OBOŽAVA 

SVOJ RAZUM 

Kada čovjek prestane vjerovati u svoga Gospodara i počne 
obožavati svoj razum misleći da pomoću njega vlada ovim svi- 
jetom, doći će zapovjed Uzvišenoga Allaha koja ćc nalagati ru- 
šenje svega onoga na što se čovjek na Zemlji navikao, a što mu 
je dalo lažno uvjerenje da je on taj koji ima moć nad planetom. 

Sve ono što jc bilo uobičajeno će se završiti. Sunce će izgubiti 
svoj sjaj, skriti se, nestati ili će izaći sa zapada, ili će izgubiti svoju 

snagu i svjetlo. Važno je da ćc se uobičajeni poredak u pogledu 
Sunca na koji smo se navikli tako da izlazi ujutro, a da zalazi na- 
veče, potpuno izgubiti. Promijenit će se zakonitosti Sunca. Zvi- 
jezde koje su međusobno povezane voljom i moći Uzvišenog, 
a koje se kreću u određenim pravcima, tako da se ne sudaraju 
pred Smak svijeta će se sudariti i raspršiti. Planine na Zemlji bit 
će iščupane sa svojih mi jest a o čemu svjedoče riječi Uzvišenog: 
,e A pitaju te o planinama, pa ti reci: 'Gospodar moj će ih u 
prah pretvoriti i razasuti. 1 " (Taha, 105) 

Ili će se njihova masa smanjiti tako da ćc postati kao vuna 
raščupana. Slika svega onoga što će se dešavati pri Smaku svi- 
jeta svodi se na to da će se sve ono na što su ljudi bili naviknuti 
okončati. Sve ono što je do tada čovjeku služilo i na čije usluge 

se bio navikao prestat će postojati kao takvo, jer je ono služilo 
čovjeku zbog toga što je te stvari Uzvišeni Allah Svojom moći 
i voljom potčinio i stavio na uslugu čovjeku. Kada nastupi 
Smak svijeta one će prestati da se pokoravaju i da služe čovje- 
ku. Zemlja koja je davala usjeve i plodove koje će čovjek jesti, 
više ništa neće davati. Planine koje su predstavljale stubove 
Zemlje čuvajući njenu ravnotežu i obezbjeđujući hranu za čo- 
vjeka potpuno će sc raspasti i pretvoriti u prah. Sunce koje je 
ljudima davalo toplinu i svjetlo i koje je davalo život planeti, 
neće više imati svoju funkciju, ona će biti okončana. Ukrasi 
Zemlje za koje je čovjek mislio da su njegovih ruku djelo i da 
će ga vječnim učiniti također će nestati. Sve će to nestati, ovaj 
svijet i njegove materijalne pretpostavke će se završiti. Čak će 
se čovjekova samokontrola i vladavina nad samim sobom za- 
vršiti i nestati. Ni vlastita stopala više te neće slušati i na njima 
nećeš moći ići gdje želiš, nego će se tada pokoravati jedino 
svome Stvoritelju Koji je svakome čovjeku na ovome svijetu 

dao moć da mu se ona pokoravaju. Tvoje vlastite ruke kojima 
si uzimao stvari, više ti neće biti poslušne. Tvoja vlast nad 
njima bit će završena. Svi dijelovi tijela koje je Uzvišeni Allah 
potčinio tvojoj volji, više ti se neće pokoravati, nakon čega ćeš 
ići ondje gdje Uzvišeni hoće, pa makar to bilo i ka Džehenne- 
mu. Tvoj jezik ćc tada izgovarati samo ono što Uzvišeni Allah 
hoće, tvoje oko će vidjeti samo ono što Uzvišeni hoće, bez 
tvoje zapovjedi. Stoga će se na Sudnjem danu desiti da čovjek 
bude proživljen slijep, a da je na ovom svijetu imao vid. Za- 
što? Uzvišeni Allah je njegovim očima na dunjaluku dao moć 
vida i On je Taj Koji ju je oduzeo na drugom svijetu. 

Ljudi su umišljali da na dunjaluku žive zahvaljujući vla- 
stitoj moći, da hodaju i pričaju na osnovu nje. Oni su umislili 
da su nakon otkrivanja zakonitosti vjetra i njegove upotre- 
be u vlastite ovosvjetske svrhe, zavladali nad njim. Uzvišeni 
Allah Koji je postavio tc zakonitosti i On će ih povući kada 
bude došlo vrijeme Smaka svijeta. Tako će se sve ono što ga 
okružuje, a na što se čovjek bio navikao, promijeniti. Sve ovo 
o ćemu smo govorili odnosi se na ljude koji će u trenucima 
Smaka svijeta biti živi. Da li će se do tada važeće zakonitosti 
prilikom Smaka svijeta promijeniti i u odnosu na umrle ljude 
koji su u svojim grobovima? Odgovorit ćemo na ovo pitanje 
potvrdno, jer će se i umrli naći na početku jednoga novoga pe- 
rioda za sve ljude. Njihova tijela će im sc vratiti, njihove duše 
će se spariti sa tijelima. Izaći će iz zemlje, a smrt koja ih nije 
napuštala sve vrijeme boravka u grobovima će nestati. 

Uzvišeni Allah nas je obavijestio da period boravka ljudi 
u grobovima nije vječan već je određen i ograničen, nakon 
čeka će ih ljudi napustiti. O tome Uzvišeni kaže: "Zaokuplja 
vas nastojanje da što imućniji budete, sve dok grobove ne 
posjetite 6 ." (Et-Tekasur, 1-2) 

Potrebno je da se osvrnemo na riječi Uzvišenog "sve 
dok grobove ne posjetite. " Uzvišeni Allah nije u ovom aje- 
tu kazao, sve dok ne budete vječno naselili grobove. Posjeta 
podrazumjeva da neko ode kod svoga rođaka ili prijatelja da 
bi ga posjetio i ostao kod njega određeno vrijeme, a da se 

6 Ustupili smo od prijevoda Besima Korkuta prevodeći riječ "zurtum" sa "posje- 
tite". Pribjegli smo doslovnom značenju koje je nalagalo autorovo tumačenje u 
narednim redovima, (prim. prev.) 

zatim vrati svojoj kući. Posjetilac se neće naseliti kod svoga 
domaćina, a njegova posjeta može biti duža ili kraća, ali će 

se ona na koncu završiti. Taj smisao također se odnosi i na 
mrtve - stanovnike grobova još od Ademovog vremena sve 
do Smaka svijeta koji su u stvari posjetitelji grobova u kojima 
provode određeno vrijeme, a potom ih napuštaju. Da li čovjek 
u grobu ima osjećaj za vrijeme? Da li oni koji su mrtvi još od 
Ademovog vremena osjećaju dužinu vremena kojeg su proveli 
u svojim grobovima? Ne, ne osjećaju. Kada Uzvišeni Allah 
bude pitao ljude nakon što izađu iz grobova "Koliko ste osta- 

• , mm V 

li?", oni će odgovoriti: ,f A na Dan kad nastupi Cas oživljenja, 
zločinci će se zaklinjati da su u grobovima samo jedan čas 
ostali; a i prije su istinu izbjegavali. A reci će oni kojima 
je dato znanje i vjerovanje: f Vi ste ostali, prema Allahovoj 
odredbi, sve do Dana oživljenja - a ovo je Dan oživljenja, 
samo što vi niste znali. (Er- Rum, 55-56) 

Dakle, u životu berzeha čovjek nema osjećaja za vrije- 
me, jer je vrijeme mjerilo za događanja. Pošto u berzehskom 
životu nema događaja, onda nema ni vremena. Svako ko je 
umro zabilježen je u Knjizi, a Gospodar ne zapada u greške i 
ne zaboravlja. Uzvišeni je AJlah sve mrtve popisao i izbrojao. 
Niko od njih neće izostati od pojavljivanja pred Gospodarom 
svjetova, a neće ni jedna sitnica promaknuti, a da nije upisan u 
Knjigu pomno čuvanu. 

KAKO ĆE SE VRATITI TIJELA 

() ovoj se temi treba više govoriti, jer sc neki ljudi pitaju, 
kako će se vratiti ljudska tijela onakva kakva su bila? Kako će se 
vratiti osobe onakve kakve su bile i pored toga što su njihova 
tijela istruhla? Uzvišeni Allah na ovakva pitanja odgovara riječi- 
ma: "Onoga Dana kada smotamo nebesa kao što se smota list 
papira za pisanje. Onako kako smo prvi put iz ničega stvorili, 
tako ćemo ponovo iz ništa stvoriti - to je obećanje Naše, Mi 
smodoista kadri to učiniti." (Kl-Knbija', 104) 

To je Uzvišenom Allahu lahko, jer je On ljudska tijela već 
jedanput stvorio iz ničega u obliku koji nema sebi sličnoga, 
nastanivši ih na dunjaluku, a da prije nisu postojali. Njemu 
je stoga još lakše da ljudska tijela na drugom svijetu ponovo 
vrati u prvobitno stanje, jer je to stvaranje nečega što je već 
jednom postojalo. Naravno, ovdje je važno napomenuti da mi 

riječ "lakše" u odnosu na Uzvišenoga, koristimo alegorijski i 
uvjetno, kako bismo tu situaciju mogli približiti ljudskim umo- 
vima, jer u stvarnosti ne postoji ništa što je lahko ili teško 
svemoćnome Uzvišenom Allahu, Koji može učiniti sve što 
hoće, i na nebesima i na Zemlji. Ako hoćemo to približiti ljud- 
skom umu, kazat ćemo da je Uzvišeni Allah svakoga čovjeka 
na ovom svijetu odlikovao stvarima koje nc odgovaraju dru- 

gim ljudima. Prva od tih stvari jeste otisak njegovih prstiju, 
tako da ne postoje dva istovjetna otiska prstiju od početka do 
kraja ovoga svijeta. 

Svako ljudsko tijelo specifično je u odnosu na drugo, tako 
da nalazimo da ćelije jednoga tijela prepoznaju druge ćelije 
istoga putem posebne šifre ili jezika kojeg zna samo Uzvišeni 
Allah. Kada čovjek na primjer doživi veliku povredu, naći će 
da se ćelije njegovoga tijela udružuju i množe da bi rane zara- 
sle i da bi se on vratio u normalno stanje. Ukoliko bi uzeli or- 
gan nekoga tijela i pokušali ga presaditi u drugo tijelo, uvidjeli 
bismo da ga ono odbacuje i ne prihvata!? Kako tijelo može 
napraviti razliku između onoga što pripada njemu i onoga što 
pripada drugom tijelu i pored toga što su sva tijela slična?! 
Mora da svako tijelo ima posebnu šifru koja ga čini različitim 
od drugog tijela i koja se nikada ne ponavlja. Kada čak uspije 
transplantacija organa uzetog od drugog čovjeka, potrebno je 
pribjeći uzimanju ljekovitog bilja i lijekova, da bi se spriječio ili 
bar smanjio utjecaj te šifre i da tijelo ne bi odbacilo taj strani 
dio koji je prenesen s drugog tijela. 

Također, svako tijelo ima specifičan i osoben miris koji 

mi nismo u stanju razlikovati od drugih mirisa. Neke životinje 
poput pasa to itekako mogu. Kada obučeni psi pomirišu ma- 
ramicu ili dio platna koji pripada nekom čovjeku, oni su ga u 
stanju pronaći među stotinama ljudi. 

Postoje na desetine stvari koje nas čine specifičnim u od- 
nosu na druge ljude na način da se određeni čovjek može pre- 
poznati među stotinama ljudi. 

Pošto nam je Uzvišeni darovao takvo znanje iz milosti 
prema nama, On čini i da razumijemo da će se duše prilikom 
svoga povratka u tijela vratiti u ista tijela u kojima su boravile, 
koja će biti posebna u odnosu na sva ostala tijela koja su po- 
stojala od vremena Adema, a.s., do kraja svijeta. 

ČOVJEK I SASTAVNI DIJELOVI 

ZEMLJE 

Vjerodostojna je činjenica da smo svi mi stvoreni od ele- 
menata zemlje, ali svako od nas ima poseban oblik i građu koja 
se razlikuje od građe drugih ljudi. Procenat određenih elemena- 
ta u tijelu nije jednak kod svih ljudi, iako su ti gradivni elementi 
istovjetni. Međutim, svako od nas u sebi sadržava elemente koji 
su prisutni u zemlji, ali se njihov procenat i omjer razlikuje od 
osobe do osobe. Da bi to približili navest ćemo jedan primjer. 
Naime, kombiniranjem možemo proizvesti bezbrojne i različite 
stupnjeve jedne te iste boje. Ako bismo bijeloj boji dodali malo 
žute, ona bi se razlikovala od prvobitne, ako bismo povećali 
njen omjer u odnosu na bijelu boju, konačna boja bila bi druk- 
čija. Ukoliko bismo joj pridodali kap ili dvije crvene boje, bila bi 
to u konačnici druga boja, ukoliko bismo dodali sedam ili osam 
kapi, opet bi konačna boja bila drukčija od drugih. Nijansiranje 
boja krajnje je precizan posao, jer svako dodavanje druge boje, 
prvobitnu boju čini drukčijom. Tako se to dešava pomoću spo- 
sobnosti koju posjeduju stvorenja. Kako jc tek onda kada to 
radi božanska moć? Uzvišeni jc stvorio čovjeka od elemenata 
od kojih se sastoji i zemlja. Svaka pridodata trunčica tih eleme- 
nata pri stvaranju, ima za rezultat različitog čovjeka. Ukoliko se i 

jedna trunčica od njih oduzme, rezultat ćc biti ponovno različit 
čovjek, koji jc drugačiji od drugoga. Na osnovu ovoga primjera 
shvatamo i promjenu koja će se desiti u vezi s čovjekom, onda 
kada ovaj svijet doživi svoj kraj. Svi ćemo se razlikovati u načinu 
prihvatanja smrti, koja će pogoditi sve što je živo, i2uzev onih 
za koje to Uzvišeni Allah ne bude želio. Uzvišeni Allah kaže: 
"I u rog će se puhnuti, i umrijet će oni na nebesima i oni na 
Zemlji, ostat će samo oni koje bude Allah odabrao; poslije će 
se u rog po drugi put puhnuti i oni će, odjednom, ustati i če- 
kati." (Ez-Zumer, 68) 

Navedeni ajet ukazuje nam da će Uzvišeni Allah neka 
Svoja stvorenja pred Smak svijeta izuzeti od općega umiranja 
koje će se desiti. Ta su stvorenja predmet, znanja Uzvišenog 
Allaha. Kada ovaj svijet doživi svoj kraj, završit će se znanje 
čovjeka koji je mislio da putem njega vlada Zemljom. Čovjek 
će tada spoznati istinu koja podrazumjeva da je on posjedo- 
vao samo izvanjsko znanje, shodno riječima Uzvišenog: "Oni 
znaju samo spoljašnju stranu života na ovome svijetu, a 
prema onome svijetu su ravnodušni." (Er-Rum, 7) 

U trenucima kraja ovoga svijeta, čovjek će spoznati istin- 
sko znanje [el-ilm el-hakiki) nakon što mu je na ovome svijetu 
bilo darovano pouzdano znanje (ilmtd-jekin), koje je potom 
postalo očigledno znanje {(ijmtl-jekhi). Postoji, dakle, pouzda- 
no znanje {ilmtil-jekhi), očigledno znanje {a/uul-jekin) i očigled- 
na istina {hakkttn jekin). Kakva jc razlika medu njima? 

Znanje koje čovjek dobiva od Uzvišenog Allaha jeste 
pouzdano znanje, jer je proizašlo od sveznajućeg Gospodara 

univerzuma. Vjernik je u uvjerenju da će se ono što mu je 
obznanio Uzvišeni Allah obistiniti, onako kao da gleda očima. 
Uzvišeni Allah je rekao: ff ,f Ne valja tako, neka znate pouzda- 
no, Džehennem ćete vidjeti jasno! I još jednom, doista ćete 
ga vidjeti očigledno! Zatim ćete toga dana za sladak život 
biti pitani sigurno." (Et-Tekasur, 5-7) 

Mi prihvatamo znanje darovano od Uzvišenog Allaha kao 

pouzdano znanje. Kada budemo očevici nevidljivoga svijeta 
nakon izlaska duše iz našeg tijela, bilo u berzehskom ili životu 

na Sudnjem danu, to naše viđenje bit će očigledno znanje, koje 
smo spoznali i stekli svojim vlastitim očima i ono se dogodilo 
tik ispred nas. Nakon polaganja računa pred Uzvišenim Alla- 
hom naše viđenje postat će očigledna istina, jer će za onoga ko 
uđe u vatru i postane njen stanovnik njegovo stanje postati oči- 
gledna istina, koju on osjeća i kuša. Za onoga ko uđe u Džennet 
njegovo stanje će postati očigledna istina, jer je okusio džennet- 

ske blagodati, nakon što ih je vidio i našao se među njima. 

Tako će se prilikom Smaka svijeta okončati svako lažno 
znanje čovjeka i on će tada pred sobom ugledati potpunu i 
pouzdanu istinu. Vidjet će meleke, šejtane, Džennet, Džehe- 
nnem i spoznat će veličanstvenost svoga Uzvišenog Stvorite- 
lja. Čovjek će tada moći znati pouzdano i snagu u univerzumu 
ima samo Uzvišeni Allah. 

Ovaj svijet i odnos uzroka i posljedica prema kome je 
funkcionirao doživjet će svoj kraj, zajedno sa Sucem, Mjese- 
com i zvjezdama, da bi se na vidiku ukazala nova postojbina 
obasjana svjetlom Uzvišenog Gospodara. Potom će se posta- 

viti Knjiga i vaga ljudskih dijela i svakom čovjeku će se, na 
osnovu dijela koje je učinio, dati ono što je zaslužio. 

To su bila neka moja promišljanja o Smaku svijeta. Uzvi- 
šenog Allaha molim, da nam podari uspjeh i da nas uputi na 
Pravi put. 

